text:
Nina Ricci
Nina Ricci Ricci, edp 30ml
Értékelés: 0/50 hozzászólás
Elérhetőség: raktáron
A termék elérhető alternatívái
- Nina Ricci Ricci, Testápoló 100ml
- Nina Ricci Ricci, Odstrek Illatminta 3ml
- Shirley May Holiday Pour Femme, edt 90ml (Alternatív illat Nina Ricci Ricci)
- Ribbon, edp 90ml (Alternatív illat Nina Ricci Ricci)
- Nina Ricci Ricci, edp 4ml
- G-Force Ricca Ricca, edp 80ml (Alternatív illat Nina Ricci Ricci)
- Nina Ricci Mini SET: L´Air du Temps 4ml EDT + Nina L´eau Fraiche 4ml EDT + Ricci Ricci 4ml EDT + Nina 4ml EDT + L´Extase 4ml EDP
- Nina Ricci Ricci, edp 30ml
- Nina Ricci Ricci SET: edp 50ml + Testápoló 50ml + tusfürdő gél 50ml
- Nina Ricci Ricci SET: edp 50ml + Testápoló 50ml + edp 4ml
- Nina Ricci Ricci, edp 50ml
- Nina Ricci Ricci, edp 80ml - Teszter
- Nina Ricci Ricci, edp 80ml
- Nina Ricci Ricci Reflets Mysterieux, edp 80ml
A termék elérhető alternatívái
A termék elérhető alternatívái
Nina Ricci Ricci, Odstrek Illatminta 3ml
3 280 Ft
3 649 Ft
raktáron
Shirley May Holiday Pour Femme, edt 90ml (Alternatív illat Nina Ricci Ricci)
4 361 Ft
raktáron
Nina Ricci Ricci, edp 4ml
6 090 Ft
raktáron
G-Force Ricca Ricca, edp 80ml (Alternatív illat Nina Ricci Ricci)
6 562 Ft
raktáron
Nina Ricci Ricci, edp 30ml
15 083 Ft
raktáron
Nina Ricci Ricci, edp 50ml
17 956 Ft
raktáron
Nina Ricci Ricci, edp 80ml - Teszter
18 781 Ft
raktáron
Nina Ricci Ricci, edp 80ml
23 574 Ft
raktáron
Nina Ricci Ricci Reflets Mysterieux, edp 80ml
29 311 Ft
raktáron
Nina Ricci Ricci, Testápoló 100ml
3 016 Ft
6 884 Ft
nem elérhető
Nina Ricci Mini SET: L´Air du Temps 4ml EDT + Nina L´eau Fraiche 4ml EDT + Ricci Ricci 4ml EDT + Nina 4ml EDT + L´Extase 4ml EDP
13 747 Ft
nem elérhető
Nina Ricci Ricci SET: edp 50ml + Testápoló 50ml + tusfürdő gél 50ml
16 031 Ft
nem elérhető
Nina Ricci Ricci SET: edp 50ml + Testápoló 50ml + edp 4ml
17 015 Ft
nem elérhető
Termék a sorozatból
Nina Ricci termékvonalai
Nina Ricci Chant d´Extase (W) Nina Ricci L'Air du Temps Couture Edition (W) Nina Ricci La Tentation de Nina (W) Nina Ricci Le Paradis de Nina (W) Nina Ricci Les Belles (růžová) (W) Nina Ricci Les Belles Cherry Fantasy (W) Nina Ricci Les Belles de Nina Bella (W) Nina Ricci les Belles de Ricci (W) Nina Ricci Les Belles de Ricci Amour d´Amandier (W) Nina Ricci Les Delices de Nina (W) Nina Ricci Les Monstres de Nina Ricci Luna (W) Nina Ricci Les Monstres de Nina Ricci Nina (W) Nina Ricci Les Sorbets de Bella (W) Nina Ricci Les Sorbets de Nina (W) Nina Ricci Love in Paris (W) Nina Ricci Luna (W) Nina Ricci Luna Blossom (W) Nina Ricci Luna Les Belles De Nina (W) Nina Ricci Luna Les Gourmandises (W) Nina Ricci L´Air (W) Nina Ricci L´Air du Printemps (W) Nina Ricci L´Air du Temps (W) Nina Ricci L´Air du Temps Colombes Couleur (W) Nina Ricci L´Eau du Temps (W) Nina Ricci L´Extase (W) Nina Ricci L´Extase Caresse de Roses (W) Nina Ricci Mademoiselle Ricci (W) Nina Ricci Mademoiselle Ricci L'Eau (W) Nina Ricci Mémoire d´Homme (M) Nina Ricci Nina (W) Nina Ricci Nina Edition OR (W) Nina Ricci Nina Extra Rouge (W) Nina Ricci Nina Fantasy (W) Nina Ricci Nina Fleur (W) Nina Ricci Nina Les Gourmandises (W) Nina Ricci Nina L´Eau (W) Nina Ricci Nina L´Elixir (W) Nina Ricci Nina Pop (W) Nina Ricci Nina Rose (W) Nina Ricci Nina Rouge (W) Nina Ricci Premier Jour (W) Nina Ricci Premier Jour Summer Edition (W) Nina Ricci Ricci (W) Nina Ricci Ricci Dancing Ribbon (W) Nina Ricci Rose Extase (W)
Kapcsolódó termékek
Ehhez a termékhez nem találtunk hasonló termékek.


c: text/html

text:
costumài , vrb: acostumai, costumare, custumai Definizione tènnere o àere a parusu, àere un'abbitúdine coment'e cosa de medas e chi durat a meda Sinonimi e contrari abbetuare, abesare, acomunai, arranguai, imbisciare, ingustai, parusare Frasi ingunis costumant a si firmai is carretoneris ◊ ndi apu costumau a biri prus mannus de issus, e a figionu, puru! ◊ "Para s'orija e sas laras tanca!" costumaiat a nàrrere Fulanu ◊ costumat a ndi bufai puru, de binu, cussu! ◊ sos mannos ant sempre custumadu a dare unu chilu de mele pro unu de casu ◊ in su mesi de maju custumat a fai calincuna iscutulada de àcua Etimo itl. costumare Traduzioni Francese habituer, être d'usage (de) Inglese to use Spagnolo acostumbrar Italiano usare, avére l'uso Tedesco anwenden.
imperài, imperàre , vrb: impleai, impreai, impreare, impreari, impriai, omperae, umperai Definizione pònnere una css. cosa o a ccn. a unu bisóngiu, a calecuna cosa, cun cosa Sinonimi e contrari impidare, manigiai, omperae Frasi imperadhu su sardu, ca est contravelenu! (A.Satta)◊ apo impreau mastros de muru e manibales a fravicare ◊ cust'intima ti servat de cundenna, za chi s'abbilidade no l'impreas ◊ su tempus comente l'impreas, tue? ◊ apu dépiu impleai sa língua de su fuetu po dhu cumbínciri a cambiai vida ◊ custa est beste noa ca l'apo impreada pagu ◊ impèralu su tempus chi as! ◊ arregordadí chi tenis de impreai bèni su tempus! Etimo ltn. imperare Traduzioni Francese employer Inglese to use Spagnolo emplear Italiano adoperare, usare Tedesco benutzen.
ispitíre , vrb: spitiri Definizione acabbare sa cosa, consumare o ispaciare totu Sinonimi e contrari consumai, finire, spaciai Modi di dire csn: ogus ispitius = ingullidos, coment'e suspidos; pessare fintzas a si che i. su cherbedhu = fintzas a s'afesimentu, de si ammachiare Frasi s'ispitit sa vida pro fàghere sa cosa e apustis lassamus totu! ◊ cudha zente si ch'est ispitia marrandhe (L.Loi)◊ a che las ispitire chin salude, sas iscarpas! ◊ che ispitit sa carena travallandhe ◊ su sole che ispitit sas frammas prus allutas comente che abbassat ◊ su focu ispitit cada cosa ◊ che amus ispitiu s’incunza vetza ◊ cussu est focu chi no si che ispitit 2. at furriau is ogus ispitius a dónnia parti po biri de aundi essiat cudha boxixedha Traduzioni Francese consommer Inglese to waste, to use Spagnolo gastar, agotar Italiano consumare, impiegare Tedesco verbrauchen.
manigiài, manigiàre , vrb: manitzare, manixai, manizare Definizione pigare o portare in manu cosa po si ndhe serbire, po dh'impreare, po fàere, ma fintzes solu impreare, nàrrere; rfl. moveresindhe, fàere in lestresa Sinonimi e contrari ammaunire, impleai, maniestare Modi di dire csn: manigiai sa terra = arare, triballare sa terra; isciri m. su telefoninu = ischire totu ite e comente si faghet cun su telèfono cellulare; manizàresi a ccn. = chircare de dhu cumbínchere fintzas a fàere su chi no est giustu o no andhat bene, currúmpere puru Frasi arendi manígiat s'arau bèni meda ◊ manitzaiat sa urvajola a sa tzeca, canno fit arrabbiatu ◊ no manizant sos fusiles, ma pagu tziviles etotu sunt! ◊ su pei chi si manígiat de prus po guidai sa màchina est su deretu ◊ is fuedhus chi prus manixaus funt in sardu 2. cussa est genti chi viàgiat, bandat a teatru, si bistit bèni: si bit ca manígiat dinai meda! ◊ a chini no est abbituau, a manixai dinai dhi donat a conca 3. si no mi manizo, sos puzones no mi lassant ua in binza! ◊ manízadi, già los bides continu tuca tuca, sos colvos a su tou!…◊ mi apu a irballiai, ma in mangasinu dhui manígiat topis! 4. sa terra no fiat istétia manixada in s'istadi e po cussu no boliat arriscai a ndi seminai meda Etimo itl. Traduzioni Francese manier, manipuler, manœuvrer, mettre tout son œuvre Inglese to use, to manipulate Spagnolo manejar Italiano maneggiare, manipolare, manovrare, adoperare Tedesco hantieren (herum), handhaben, gebrauchen.
parusàre , vrb Definizione tènnere o àere a parusu, èssere abbituaos a calecuna cosa Sinonimi e contrari acostumai Frasi cussas badhes sunt parusadas a sos pibios de sos puzones ◊ in bidha issoro no bi lu parusant a fàghere gai ◊ no apèndhelu parusadu no ischint it'est su filonzu ◊ tue parusas s'arte de sa poesia ◊ torro a su logu parusadu Traduzioni Francese avoir coutume Inglese to use Spagnolo soler, acostumbrar Italiano solére Tedesco pflegen (Inf. + zu).
suspàre , vrb Definizione nàrrere is cosas in cobertantza, foedhare a suspos, fintzes in cara de chie depet intèndhere ma chentza nàrrere sa cosa tropu ladina Sinonimi e contrari alaviai, baltzigare Frasi sa sogra istat sempre suspendhe contr'a sa nura: ma cudha puru za no est tonta, za la cumprendhet s'antífona! Etimo srd. Traduzioni Francese parler argot Inglese to use slang, to speak allusively Spagnolo hablar en jerigonza Italiano parlare in gèrgo, sótto metàfora Tedesco durch die Blume sprechen.

robotstxt: allowed

filter: keep


text:
cuberràre , vrb Definizione su tènnere contu, contivigiare, atèndhere sa gente e su logu inue istat cun leis e poderes soberanos comente dhos tenet un’istadu; giare su bivu a unu po su trebballu chi faet segundhu sa genia de cuntratu Sinonimi e contrari atèndhere, contifizare, cruvennare, cuguzare, guvernai Frasi sas monzas ant batiu pitzinnas òrfanas pro las pesare e cuberrare ◊ in cussu monte bi est semper s'àbbile cuberrandhe sos fizos ◊ sos partios che ant zacarau su fassismu pro nche pònnere pedes a cuberrare s'Itàlia 2. a sos messadores lis dant sa paca de sa die e los cuberrat su mere ◊ sunt fachendhe sas pitzinnarjas e gai a issas puru las cuberrant, las bestint e carchi sodhu lis suprit 3. Nostra Sennora los at cuberraos suta de su mantu de sa misericórdia sua ◊ unu gapote múrinu lu cuberrabat in su tempus malu Etimo ltn. *cubernare Traduzioni Francese gouverner Inglese to govern Spagnolo gobernar Italiano governare Tedesco regieren.
cultodiàre , vrb: custodiai, custodiare Definizione castiare a unu o una cosa a manera chi no tèngiat dannu o no nche dha furent Sinonimi e contrari acastiai, aggordai, agguardai, agorrai, coltoire, mirai, miramentare, tentare Frasi dh'ant custoriara bèni custa cosa ◊ si narat chi su corpus de custu santu est custodiau in sa crésia a issu dedicada Traduzioni Francese conserver Inglese to preserve, to govern Spagnolo guardar Italiano conservare, governare Tedesco aufbewahren.
guvernài , vrb: guvernare, guverrenare Definizione su tènnere contu unu logu e sa gente chi dhue istat cun leis e poderes soberanos; atèndhere a ccn. o bestiàmene cun alimentu, a brovendha Sinonimi e contrari contifizare, cuberrare Frasi Sardigna nara, no ti ses abbida chi totu ti ant coglionadu, de sos chi ti ant guvernadu, fatèndhedi a iscarmentu, nara, ite mai ndh'as tentu francu de vanas promissas? 2. Giuanni Batista portada unu bestiri fatu de pilu de cammellu e a sintzu unu cintu de pedhi, si guvernada de pibitziris e de meli aresti (Ev) Etimo ltn. gubernare Traduzioni Francese gouverner Inglese to govern Spagnolo gobernar Italiano governare Tedesco regieren, besorgen, pflegen.
miramentàre , vrb Definizione tènnere contu, contivigiare Sinonimi e contrari acastiai, cultodiare, aggordai, coltoire, mirai Frasi sa domo bi la miramentat una fémina bona ◊ in sos órdines de sa vintza no bi aiat mancu unu tzufu de erva, dontzi funnu fit bene arraicatu e bene miramentatu ◊ su pitzinnu no miramentat vene su bestiàmene ca li piaghet su caentu e no si abbitzat de nudha Etimo srd. Traduzioni Francese garder, gouverner, soigner (aver cura di) Inglese to preserve, to control Spagnolo guardar, cuidar Italiano custodire, governare Tedesco bewachen, besorgen.


text:
Raimondo Carta Raspi
Remundu Carta Raspi (Aristanis, 21 de maju de su 1893 - Casteddu, 1965)[1] est istadu un'istòricu, editore, libraju e intelletuale sardu.
BiografiaModìfica
Gioventude e istùdiosModìfica
Nàschidu dae Giagu Carta, chi faghiat parte de sa famìlia nòbile propietària de sos istànios de Crabas, e dae Emilia Raspi, fìgia de un'imprendidore piemontesu naturalizadu sardu, at publicadu sa prima òpera sua, una regorta de poesias cun su nùmene Praeludium, a 17 annos, in su 1910. Custa regorta aiat tentu valutatziones positivas, ma issu a pustis l'aiat bòlia rinnegare.[2]
Tramudadu a Firentze pro istudiare sièntzias sotziales cun Angelo Corsi e Sardus Fontana, aiat pigadu parte a s'ambiente culturale fiorentinu, mescamente comente giornalista, finas a devènnere redatore polìticu e literàriu de su "Nuovo Giornale", rivista de prestìgiu de sa tzitade.[2] Fatu-fatu aiat iscritu artìculos ligados a temas chi pertocaiant a sa Sardigna e a su pòpulu suo, che a s'artìculu de su 1921 dedicadu a Bustianu Satta, chi Carta Raspi cunsideraiat unu "vate natzionale sardu".[2]
Semper in Firentze at connotu mugere sua, Elena Davitti, e in ie est nàschida fìgia sua, Anna Maria.
Torrada a SardignaModìfica
In su 1922, pagu a pustis de sa màrtzia subra Roma de Mussolini, Carta Raspi at isseberadu de torrare a Sardigna cun totu sa famìlia sua, istabilende·si in Casteddu.[3] Interessadu a sa cultura e a sas costumàntzias de sa gente, e a su destinu e a sas cunditziones sòtziu-esistentziales de sos sardos in su tempus de s'afirmadura de su fascismu, chi a diferèntzia de àteros medas isse aiat cumpresu chi diat àere fatu dannos mannos a sa Sardigna e a su pòpulu suo, at investidu tando dinare meda pro sa fundatzione in su 1923 de una domo editora, de una fundatzione de una libreria in Casteddu, de sa rivista "Il Nuraghe" e de una biblioteca itinerante cun su matessi nùmene.[4][5]
Difatis, intre sos medas problemas de sa Sardigna de tando, unu de sos prus mannos fiat s'analfabetismu, chi podiat arribbare, a segunda de su logu, finas a s'80-90% de sa populatzione. Custu aiat creadu fintzas un'isulamentu culturale forte, e una de sas punnas de Carta Raspi cun sa rivista sua fiat cussa de "fàghere connòschere sa vida de sos àteros paisos a sa Sardigna e sa vida de sa Sardigna a sos àteros paisos"[6] pro agiudare a creare e afinare un'identidade personale e de pòpulu in sa gente.[7] Pro bìnchere custu disafiu issu cunsideraiat che a cosa fundamentale s'istùdiu de s'istòria sarda finas dae sos momentos suos prus antigos, una cosa chi a parre suo non fiat istada possìbile finas a cussu momentu fintzas pro neghe de su fatu chi sos istòricos chi si fiant ocupados de sa Sardigna l'aiant fatu pro su prus chene pigare in cunsideru s'istòria de sos chi b'istaiant, de sos sardos, e duncas fatu-fatu basende·si subra de istereòtipos e fontes de pagu valore.[8] A custu issu boliat afiancare s'istùdiu de àteras regiones e natziones europeas, mescamente mediterràneas, in manera de si pòdere cunfrontare cun custas pro bìdere su valore mannu de s'istòria e de sa cultura issoro ma fintzas de sas sardas, e cun s'agiudu de àteros intelletuales e artistas fintzas s'istùdiu de sos sinnos distintivos de s'ànima de su pòpulu sardu e de sos valores culturales suos: sos monumentos prenuràgicos e nuràgicos, sa natura de su mare e de sas costas, sas crèsias de sos sartos e sas festas de sas biddas, sas caddigadas in bestimentas traditzionales e sas festas de fastìgiu e de cojuiu. Issu duncas bidiat in s'arte de sa Sardigna de cada tempus su chi podiat prus de àteras cosas contribuire a su rinnovamentu de sa cultura, una cultura in ue sa libertade de espressione e s'otènnida de un'obietivu podiant èssere elementos postos a fundamentu de un'identidade bera.[9]
S'atividade editoriale durante su bintènniuModìfica
Su fenòmenu de su sardismu culturale e polìticu, nàschidu a pustis de sa prima gherra mundiale e chi aiat batidu a rechestas de rivalutatzione ètnica locales e a unu fermentu chene pretzedentes in s'ìsula, fiat istadu dannigiadu dae sa partzidura de sos sardistas intre sos chi aiant chircadu de collaborare cun su regìmene fascista (intre custos fintzas Emìliu Lussu, chi a pustis si nde fiat pentidu), causende sa nàschida de su chi si narat sardu-fascismu[10], e sos chi in càmbiu aiant cumpresu dae s'incumintzu chi s'idea fiat mala e chi su fascismu diat àere causadu petzi dannos sa càusa issoro, categoria chi incluiat a Carta Raspi paris a àteros che a Camillo Bellieni o a Frantziscu Fancello.[11] Contra a s'intrada in su partidu fascista de gente chi si decraraiat democràtica finas a pagu tempus in antis at iscritu sa poesia Disdegno, publicada in su nùmeru 3 de Il Nuraghe de s'annada 1923-24.
In cussa matessi rivista, in ue Carta Raspi aiat fatu collaborare semper prus a sa minuda sos ambientes culturales e artìsticos isolanos, frunende·li una visibilidade esterna manna, e chi aiat publicadu fintzas cun sa collaboratzione de unos cantos intelletuales e artistas de primore che a Filiberto Farci, Giuanne Antoni Mura, Filipu Addis, Pedru Casu, Max Leopold Wagner, Camillo Bellieni, Filipu Figari e medas àteros, issu chircaiat de resìstere a su regìmene pro mèdiu de s'atividade culturale, evitende de l'atacare in manera direta ma presentende unu puntu de vista diferente e fintzas dende ondras fintzas a elementos de sa cultura chi su fascismu boliat ispèrdere, che a sa limba sarda. Difatis, fintzas si Carta Raspi matessi at semper publicadu sos iscritos suos in italianu e no aiat dadu a su sardu s'importàntzia chi li diat àere dadu a pustis su Movimentu pro sa Limba Sarda o fintzas àteros sardistas che a Emìliu Lussu, in sas publicatzione suas at dadu ispàtziu a poetas sardos cun traballos che a Sardegna, Terra Di Poesia, publicadu dae sa Fundatzione Il Nuraghe in su 1929[12] e tzitadu a pustis dae àteros istudiosos e intelletuales che a Pier Paolo Pasolini.[13] Pro su chi pertocat a sa polìtica e a su ruolu de sa Sardigna in su mundu issu, fintzas no essende indipendentista (gasi comente non lu fiant àteros sardistas famados che a Lussu o Bellieni, a diferèntzia de sardistas indipendentistas che a Marianna Bussalai) ma federalista e autonomista, bidiat su matessi su benidore de s'Ìsula a intro de una federatzione mediterrànea de istados, de natziones, de regiones e de pòpulos.[14]
Custa casta de atividade culturale non fiat agradèssida a su regìmene, chi aiat incumintzadu a intervènnere pro nde limitare su traballu cun atividades persecutòrias e minetzas. Su nùmeru 36 de sa rivista l'aiant secuestradu pro àere publicadu cosas chi aiant cunsideradu contràrias a su regìmene[15], e in su 1930 sa rivista, chi in su mentres aiat otentu in su 1927 su prèmiu Merello, at acabadu sas publicatziones pro neghe de pressiones fatas dae sos funtzionàrios chi controllaiant s'imprenta, chi non boliant permìtere chi sos intelletuales no esserent alliniados in manera crara cun sa polìtica de su fascismu.[16] Il Nuraghe, difatis, aiat fintzas acasagiadu sas espressiones de medas intelletuales no alliniados cun su filo-fascismu imperante de sa cultura regionale, che a Gonàriu Pinna, Camillo Bellieni o Micheli Saba.[17] A Carta Raspi, l'ant duncas dadu duas possibilidades: colare a unu "alliniamentu sussidiadu" o serrare, e issu tando aiat isseberadu su caminu "de s'onore e de sa dinnidade". [18]
Sa domo editora imbetzes at sighidu cun s'òpera sua, unu traballu incumintzadu basadu mescamente in su recùperu istoriogràficu e fatu fintzas torrende a ispainare in còpia anastàtica òperas tando pagu connotas ma de importu mannu pro s'istòria e in generale pro su connoschimentu de sa Sardigna, partende dae su "Viaggio in Sardegna" de Albertu La Marmora, chi abarrat unu fundamentu pro sos istùdios subra de sa regione. Intre sos autores publicados, b'at àpidu fintzas Max Leopold Wagner, chi aiat tratzadu sas bases fundamentales pro s'istùdiu de sa limba sarda e Pedru Martini ("su Muratori sardu"), autore de sos primos cumpèndios de istòria sarda e de sa catalogatzione de sos traballos ligados a s'argumentu; e paris a custos Camillo Bellieni, Valery ("Voyage en Sardaigne"), e unos cantos poetas e autores teatrales de sa regione.
Intre sas àteras publicatziones, collidas de sàgios e immàgines (fintzas pitòricas) subra de sas traditziones etnogràficas, che a esèmpiu una de su 1930 subra de sas bestimentas traditzionales. Una parte, duncas, de sa difusione e de sa notoriedade atuale de custas òperas est efetu de sa publicatzione noa chi nd'aiat fatu custa domo editora, in ue Carta Raspi fiat editore, autore, distribudore e si tocaiat a lu fàghere fintzas tradutore e prefadore, che a pro "Bergers et Bandits. Souvenirs de unu voyage en Sardaigne" de Emanuel Domenech, unu testu chi issu cunsideraiat chi cunteniat cuntzetos "pueriles" e chi aiat insertadu in sa collana "A s'iscoberta de sa Sardigna. Colletzione de biàgios" cun sa punna de evidentziare s'informatzione de calidade mala trasmìtida a bortas subra de s'Ìsula.
A pustis de sos primos duos sàgios suos de su 1927 e de su 1929, dedicados a s'arte e a sa literadura sarda[19][20], in su 1933 Carta Raspi at iscritu e at publicadu "Castelli medievali di Sardegna", chi abarrat unu testu de riferimentu pro s'istùdiu de su sistema de sas fortificatziones in edade giudicale, cun probabilidade sa prima òpera a nde tratare in manera orgànica. In su 1937 imbetzes at torradu a publicare comente a editore su Condaghe de Santa Maria de Bonàrcadu, unu documentu antigu de su sèculu XIII nòdidu pro èssere, intre sos primos testos in limba sarda, sa testimonia de importu prus mannu de s'isvilupu de dialetos in sinu a sa limba sarda matessi.[21] S'annu sutzessivu est essidu un'istùdiu suo subra de sas classes sotziales in sa Sardigna de s'edade de mesu ("Le classi sociali nella Sardegna medioevale").
In su 1943 sos bombardamentos americanos de Casteddu aiant derrutu sa libreria Il Nuraghe, e tando Carta Raspi nd'at aberta una noa, dende·li su nùmene "Il Bastione".[22]
In su 1944 at iscritu "Verso l'autonomia - la Sardegna dalla prima alla seconda guerra mondiale", chi at publicadu semper pro sa fundatzione Il Nuraghe.
Segundu pustisgherraModìfica
In su pustisgherra, afortiende sa bighinàntzia sua a su Partidu Sardu de Atzione[23], est istadu intre sos sustenidores de sas rechestas autonomìsticas isolanas, e in su 1946 aiat fundadu sa rivista Il Shardana, chi aiat tentu però una vida curtza, acabbende sas publicatziones s'annu imbeniente a pustis de petzi 10 nùmeros. Su nùmene ammentat s'antigu pòpulu de sos Shardana chi medas istudiosos, e Carta Raspi intre custos, ponent che a orìgine de su pòpulu de sos Sardos. Che a sìmbulu de continuidade cun su traballu de sas dècadas antepostas, paris a su primu nùmeru de Il Shardana fiat essidu in alligadu su nùmeru 84 de Il Nuraghe, a 16 annos de distàntzia dae su nùmeru 83.[24] Sa diferèntzia intre sas duas publicatziones però fiat manna: Il Nuraghe fiat istadu e sighiat at èssere una rivista de cultura, cando chi Il Shardana in càmbiu fiat pro su prus una publicatzione de caràtere polìticu[24], fintzas si impuntzaiat sos sardos a bìdere in sa cultura, e mescamente in s'istòria e in s'arte, sa crae de su cambiamentu.[25] A custa rivista Emìliu Lussu aiat fatu sos augùrios suos, chistionende fintzas de su traballu giai fatu dae Carta Raspi in sos annos in antis, e de comente "Sa fundatzione Il Nuraghe at a abarrare in s'istòria culturale de sa terra nostra, che a una de sas initziativas prus coragiosas e nòbiles. Tue las sighis oe, de ti nde depimus èssere reconnoschentes: una fide manna de a beru ànimat sa costàntzia tua"[26]
At sighidu fintzas a iscrìere in àteras rivistas sardas, a esèmpiu in s'Ischiglia, de argumentos vàrios chi podiant andare dae sa polìtica a sa poesia sarda, che a cussa de Mertzeoro Murenu.[27]
Est mortu in su 1965 in Casteddu, sighende a traballare e a fàghere sos istùdios istòricos suos finas a s'ùrtimu. Ses annos a pustis de sa morte sua, s'editore milanesu Mursia at publicadu s'òpera prus manna sua, Storia della Sardegna. In custa òpera, chi s'òcupat de s'Istòria Sarda dae s'incumintzu a s'edade moderna, e chi l'ant torrada a publicare in sos annos a pustis cun s'agiunta de un'apenditze subra de sa Sardigna cuntemporànea a incuru de Alberto Ledda, s'autore at isseberadu de dare importàntzia e de analizare a sa minuda a sos perìodos de s'Istòria Sarda chi ant tentu un'isvilupu indipendente prus mannu, che a totu su perìodu in antis de s'arribu de sos romanos e a s'edade giuigale[28], chi est istada fintzas su tema de àteras publicatziones suas de importu mannu, ma dedichende·si fintzas a totu sas àteras.[29]
In su 2015 su CID (Centro d'Iniziativa Democratica - Tzentru de Initziativa Democràtica) de Aristanis at isseberadu de li dedicare un'addòbiu de ammentu.[30][31]
Òperas printzipalesModìfica
- (IT) Raimondo Carta Raspi, Artisti, poeti e prosatori di Sardegna, i contemporanei: antologia, Casteddu, Edizioni della Fondazione Il Nuraghe, 1927, OCLC 878967423, SBN IT\ICCU\CAG\0024971.
- (IT, SC) Raimondo Carta Raspi, Sardegna, Terra Di Poesia: Antologia Della Poesia Sarda, Casteddu, Edizioni della Fondazione Il Nuraghe, 1929, OCLC 559386942, SBN IT\ICCU\CAG\0029094.
- (IT) Raimondo Carta Raspi, Castelli medioevali di Sardegna, Casteddu, Edizioni della Fondazione Il Nuraghe, 1933, OCLC 5018942, SBN IT\ICCU\CAG\0025244.
- (IT) Raimondo Carta Raspi, Mariano IV d'Arborea: conte del Goceano, visconte di Bas, giudice d'Arborea, Aristanis, S'Alvure, 2001 [1934], ISBN 978-8873831129, OCLC 48407842, SBN IT\ICCU\CAG\0085729. (editzione originale: (IT) Raimondo Carta Raspi, Mariano IV d'Arborea: conte del Goceano, visconte di Bas, giudice d'Arborea, Casteddu, Edizioni della Fondazione Il nuraghe, 1934, OCLC 42767494, SBN IT\ICCU\CAG\0027267.)
- (IT) Raimondo Carta Raspi, Ugone III d'Arborea e le due ambasciate di Luigi I d'Anjou, Aristanis, S'Alvure, 1982 [1936], ISBN 978-8873831389, OCLC 860597842, SBN IT\ICCU\CAG\0025662.(editzione originale: (IT) Raimondo Carta Raspi, Ugone III d'Arborea e le due ambasciate di Luigi I d'Anjou, Casteddu, Edizioni della Fondazione Il Nuraghe, 1936, OCLC 42768763, SBN IT\ICCU\CAG\0026413.)
- (IT) Raimondo Carta Raspi, La Sardegna nell'Alto Medioevo, Casteddu, Fondazione "Il Nuraghe, 1935, OCLC 868485702, SBN IT\ICCU\CAG\0025242.
- (IT) Raimondo Carta Raspi (a incuru de), Condaghe di S. Maria di Bonarcado, Casteddu, Edizioni della Fondazione il Nuraghe, 1937, OCLC 490774707, SBN IT\ICCU\CAG\0026283.
- (IT) Raimondo Carta Raspi (a incuru de), Condaghe di S. Nicola di Trullas, Casteddu, Edizioni della fondazione Il Nuraghe, 1937, OCLC 250368538, SBN IT\ICCU\CAG\0026281.
- (IT) Raimondo Carta Raspi, Le classi sociali nella Sardegna medievale, Casteddu, Edizioni della Fondazione Il Nuraghe, 1938, OCLC 42767077, SBN IT\ICCU\CAG\0025274.
- (IT) Raimondo Carta Raspi, L'economia della Sardegna medioevale: scambi e prezzi, Casteddu, Edizioni della Fondazione Il Nuraghe, 1940, OCLC 250290203, SBN IT\ICCU\CAG\0029425.
- (IT) Raimondo Carta Raspi, Verso l'autonomia: la Sardegna dalla prima alla seconda guerra mondiale, Casteddu, Edizioni della Fondazione il Nuraghe, 1943, OCLC 6200192, SBN IT\ICCU\IEI\0018316.
- (IT) Raimondo Carta Raspi, Breve storia di Sardegna, Casteddu, Edizioni della Fondazione Il Nuraghe, 1950, OCLC 2385860, SBN IT\ICCU\CAG\0029765.
- (IT) Raimondo Carta Raspi, La Sardegna nuragica: una civiltà che risorge, Casteddu, Edizioni della Fondazione il Nuraghe, 1955, OCLC 7151166, SBN IT\ICCU\CAG\0032426.
- (IT) Raimondo Carta Raspi, Storia della Sardegna, Milanu, Mursia, 1971, ISBN 9788842506850, OCLC 462998915, SBN IT\ICCU\TO0\0752056.
RiferimentosModìfica
- ↑ Carta Raspi, Raimondo, in EST- Entziclopedia Temàtica Sarda. URL consultadu su 21 santugaine 2022 (archiviadu dae s'url originale su 22 santugaine 2007).
- ↑ 2.0 2.1 2.2 Porru e Raspi, p. 10
- ↑ (IT) Raimondo Carta Raspi, in MuseoOristano. URL consultadu su 26 santugaine 2022.
- ↑ Porru e Raspi, p. 11
- ↑ S'època italiana, finas a sa fine de sa monarchia, in Limba e Contos de Sardigna. URL consultadu su 26 santugaine 2022.
- ↑ (IT) Gianfranco Contu, L'Opera di Raimondo Carta Raspi negli Anni del Sardo-fascismo, in Salvatore Cubeddu (a incuru de), Il sardo-fascismo: fra politica, cultura, economia, Fondazione Sardinia, 2017 [1994], p. 218, OCLC 1022208035. URL consultadu su 26 santugaine 2022.
- ↑ Porru e Raspi, pp. 11-12
- ↑ Porru e Raspi, p. 12
- ↑ Porru e Raspi, p. 13
- ↑ S'aficu polìticu, in Sardegna Cultura. URL consultadu su 21 santugaine 2022.
- ↑ Porru e Raspi, pp. 16-17
- ↑ (IT, SC) Raimondo Carta Raspi, Sardegna, Terra Di Poesia: Antologia Della Poesia Sarda, Casteddu, Edizioni della Fondazione Il Nuraghe, 1929, OCLC 559386942, SBN IT\ICCU\CAG\0029094.
- ↑ (IT) Mario Cubeddu, Pasolini e la poesia sarda, in Il Manifesto Sardo, 16 maju 2018. URL consultadu su 23 santugaine 2022.
- ↑ (IT) Maria Picciau, Le radici perdute. Cultura artistica e identità nella rivista “Il Nuraghe” (1923-1929), in QB Quaderni bolotanesi, nº 22, Golòthene, 1996, pp. 144-145, OCLC 918932735.
- ↑ Porru e Raspi, 27-28
- ↑ (IT) Marcella Garroni, La Sardegna durante il ventennio fascista, in Fascismo, scuola e società in Sardegna: l'istruzione classica, scientifica e magistrale, Roma, Universidade de sos Istùdios de Roma "Tor Vergata", 2010. URL consultadu s'11 santugaine 2022.
- ↑ Porru e Raspi, p. 26
- ↑ Porru e Raspi, p. 9
- ↑ (IT) Raimondo Carta Raspi, Artisti, poeti e prosatori di Sardegna, i contemporanei: antologia, Casteddu, Edizioni della Fondazione Il Nuraghe, 1927, OCLC 878967423, SBN IT\ICCU\CAG\0024971.
- ↑ (IT, SC) Raimondo Carta Raspi, Sardegna, Terra Di Poesia: Antologia Della Poesia Sarda, Casteddu, Edizioni della Fondazione Il Nuraghe, 1929, OCLC 559386942, SBN IT\ICCU\CAG\0029094.
- ↑ Mario Sanna, Su Re de Sardigna Barisone e Nostra Sennora de Bonacatu, in Limba Sarda 2.0, 12 santugaine 2016. URL consultadu s'11 santugaine 2022.
- ↑ (IT) Festa a Cagliari per la riapertura della storica libreria Il Bastione: "Abbiamo realizzato un sogno", in ilLibraio.it, 19 freàrgiu 2020. URL consultadu s'11 santugaine 2022.
- ↑ (IT) Salvatore Cubeddu, Sardisti. Viaggio nel Partito Sardo d'Azione tra cronaca e storia, vol. 1, Casteddu, EDES, 1993, ISBN 978-88-6025-526-6, OCLC 29224375.
- ↑ 24.0 24.1 Porru e Raspi, p. 30
- ↑ Porru e Raspi, pp. 31-35
- ↑ (IT) Matteo Porru e Vittorio Raspi, Raimondo Carta Raspi: storico, editore, organizzatore culturale, Nùgoro, Insula/Papiros, 2020, p. 31, ISBN 978-88-86111-31-7.
«La fondazione Il Nuraghe rimarrà nella storia culturale della nostra terra, come una delle più coraggiose e nobili iniziative. Tu le continui oggi, e dobbiamo essertene grati: veramente una grande fede anima la tua costanza».
- ↑ (IT) Raimondo Carta Raspi, Il poeta del Marghine, in S’Ischiglia, VI, nº 3, 1954, pp. 302-304.
- ↑ (IT) Raimondo Carta Raspi, Storia della Sardegna, Milanu, Mursia, 1971, ISBN 9788842506850, OCLC 462998915, SBN IT\ICCU\TO0\0752056.
- ↑ Sarvadore Serra, Unu firma pro nche istesiare s'istatua de Carlo Felice, in Limba Sarda 2.0, 5 maju 2016. URL consultadu s'11 santugaine 2022.
- ↑ (IT) Federica Lai, Cid ricorda Raimondo Carta Raspi, in Casteddu On Line, 4 freàrgiu 2015. URL consultadu s'11 santugaine 2022.
- ↑ Oggi ricordo di Raimondo Carta Raspi, in Democrazia Oggi. URL consultadu s'11 santugaine 2022.
BibliografiaModìfica
- (IT) Matteo Porru e Vittorio Raspi, Raimondo Carta Raspi: storico, editore, organizzatore culturale, Nùgoro, Insula/Papiros, 2020, ISBN 978-88-86111-31-7.
- (IT) Caterina Manca, Il Nuraghe. La fondazione, la rivista, l'attività culturale, Universidade de Casteddu, 1990.
- (IT) Gianfranco Contu, L'Opera di Raimondo Carta Raspi negli Anni del Sardo-fascismo, in Salvatore Cubeddu (a incuru de), Il sardo-fascismo: fra politica, cultura, economia, Fondazione Sardinia, 2017 [1994], pp. 216-226, OCLC 1022208035. URL consultadu su 26 santugaine 2022.
- (IT) Salvatore Cubeddu, Sardisti. Viaggio nel Partito Sardo d'Azione tra cronaca e storia, vol. 1, Casteddu, EDES, 1993, ISBN 978-88-6025-526-6, OCLC 29224375.
- (IT) Salvatore Cubeddu, Sardisti. Viaggio nel Partito Sardo d'Azione tra cronaca e storia, vol. 2, Casteddu, EDES, 1995, ISBN 978-88-6025-527-3, OCLC 164741660.
Ligàmenes esternosModìfica
- Òperas de Remundu Carta Raspi, in Open Library - Internet Archive. URL consultadu su 7 santugaine 2022.
- Òperas de Remundu Carta Raspi, in Sardegna Digital Library. URL consultadu su 22 santugaine 2022.
- Ischeda subra de Raimondo Carta Raspi, in SBS - Servìtzios Bibliogràficos Sardos. URL consultadu su 26 santugaine 2022.


text:
Marlene Dietrich
Articulu in logudoresu
Marie Magdalene "Marlene" Dietrich (Schöneberg Berlino, 27 de nadale 1901 – Parigi, 17 de maiu 1992) est istada una attrice e cantante tedesca.
In sos annos 1920 in Berlino, aiat recitadu in sos teatros e in su cinema muto. Aiat raggiuntu su famu internatzionale cun sa parte de Lola-Lola in Der blaue Engel (S'anghelu azzurru), direttu dae Josef von Sternberg, e dae cui aiat appidu su primu cuntrattu cun sa Paramount Pictures in soa USA. In Hollywood aiat giradu films comente Shanghai Express e Desire chi l'aiana resa una star e s'attrice pius pagada de tando. Dietrich fit diventada tzitadine de sos US in su 1939.


text:
Bachis Bandinu est una de sas boghes pius nidas de s’identidade sarda. In custu romanzu in sardu b’est s’istória sua contada cun naturalesa: unu contu ammajadu e profundu, una testimonia de amore e de vida a sa terra nostra, a sa zente sarda de oe e de cras e a sos ómines de bona voluntade de sas àteras terras.
Cliente: Domus de Janas Editore
Autore: Bachisio Bandinu
Formato: cartaceo, sfogliabile PDF, ebook
Progetto grafico e impaginazione: Fabrizio Melas e Luca Pintori – Buje ADV
Illustrazione di copertina:Fabrizio Melas e Luca Pintori – Buje ADV
Editoria
15 Novembre 2016


text:
Chiroptera
Sos Chiropteros sunt un òrdine de mamìferos tzerriadu de sòlitu Alipedde.
Mamìferu, chi parede unu sorighe cun alas. Vivede in grutas, o in domos betzas disabitadas. Neulas de custos animales si movene bolende in custos logos chena tzumbare in ostaculos. Giughede "alas de pedde", chi sunu puru farrancas, chi servini po s'appiccare a conca in giosso cando dromidi o est in letargu. Dromidi a de die e bolada a de note a catza de muschitas. Est unu ispantu comente resessada a de note a fàghere custu, po su mèdiu de s'eco, chi issu produidi, e chi servidi a s'animale po evitare sos ostaculos o ischire de sa muschita chi issu est chirchende. Est un animale meda istudiadu po custas suas carateristicas.


text:
Su Gazetinu, lunis 3 de santigaini de su 2022
Est agabbada cun sa bìnchida de Zante sa prima editzione istòrica de sa Currera internatzionale a s’aneddu. Sa manifestatzione dd’ant fata eris a merie in Aristanis.
Si bolet furriare a èssere un’apuntamentu itinerante pro fàghere acostiare a pare tzitades a tesu de pare chentinas e chentinas de chilòmetros, aunidas gràtzias a is caddos e a is curreras istòricas a caddu, intra de custas sa Sartìllia e s’Alka de Signo.
Sa currera internatzionale a s’aneddu dd’ant cuncordada sa Fundatzione de Aristanis e s’Assessoradu de sa Cultura de su Comune de Aristanis. Sa currera dd’ant fata me in is istruturas de sa Soe, in Sa Rodia.
Ant fatu a trivas cadderis de Aristanis, ma fintzas de Òsile e de is tzitades croatas de Signo e Barban. Ddoe fiant presentes delegatziones de Sulmona e de Zante. Unos cantos cadderis aristanesos, in prus, ant curtu pro àteras tzitades.
Sa Currera internatzionale a caddu est cumentzada cun un’isfilada, ghiada dae is Carabineris a caddu de s’istatzione de Foresta Burgos. A palas de issos totu is àteros cadderis, duos pro ònnia tzitade rapresentada. Luegos a pustis est comintzada sa currera a s’aneddu, antzis a is tres aneddos, onniunu cun unu diàmetru diferente e, pro custu, cun unu puntègiu diferente.
Primu in classìfica est lòmpidu Riccardo Migheli pro Òsile, su de duos s’aristanesu Paolo Faedda, chi però at curtu pro s’ìsula greca, sa de tres imbetzes est arribada s’aristanesa Emanuela Colombino, in gara pro Sulmona.
Antoni Nàtziu Garau
Faina fata cun s’agiudu de sa Regione Sardigna – IMPRENTAS 2021-2022 – L.R. 22/2018, art. 22.
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.


text:
abbuturàre , vrb Definizione pònnere o ammadurare is butones, is ogos de is cambos, po bogare fògia e linna noa Sinonimi e contrari aoghire, aportzedhare, butonire Frasi s'ispalghent in s'aera sos dulches fiagos de sas méndhulas abbuturendhe ◊ sos isfraones sunt abbuturendhe 2. fiore abbuturadu, su fizu meu caru! Etimo srd. Traduzioni Francese pousser des bourgeons Inglese to gemmate Spagnolo brotar Italiano gemmare Tedesco knospen.
aciopài , vrb Definizione atzitzare is canes, su dhos mandhare a mossigare a ccn. Sinonimi e contrari alluscai, ateneae, atiare, auntzare, incidai, inciulai, insissiligai, intzullire, tzuntzullare, ubetzare | ctr. caciare Traduzioni Francese pousser, exciter Inglese to instigate Spagnolo azuzar Italiano aizzare i cani Tedesco hetzen (auf, mit Akk.).
ammatucàe, ammatucài , vrb Definizione fàere a matucu, a mannu, fintzes fàere crèschere Sinonimi e contrari crèschere, immannitare Frasi immoi, candu ammatucant dhis còmporant su motorinu, a is fillus! ◊ a piticu fut donau a su giogu, ma comenti est ammatuchendi est prus sériu Etimo srd. Traduzioni Francese grandir, bien pousser (fam.) Inglese to grow up Spagnolo crecer de edad Italiano divenir grandicèllo Tedesco halb erwachsen werden.
assocài , vrb Definizione nau de erbas e matedu, betare soca, pònnere arraighinas e crèschere bene (fintzes cracu); nau de gente, callai a ciorbedhu, crèschere de seru, essire giuditziosos Sinonimi e contrari acherrai, atichire, tènnere / insabiai Frasi su sèmini nascit, assocat e inflorit ◊ cuss'erba assocat meda, crescit meda a cambus ◊ custu sarmentu at assocau bèni Etimo srd. Traduzioni Francese pousser Inglese to take root Spagnolo arraigar Italiano allignare Tedesco gedeihen.
atorigài, atorigàre , vrb: aturigare, aturricare Definizione pruschetotu, pònnere o atzitzare is canes aifatu de gente o de animales; nau foedhandho de gente, giare una briga, pigare a tzérrios, bogare in bregúngia, nàrrere cosa a ccn. po dhi pònnere presse, po dhu apretare a fàere calecuna cosa Sinonimi e contrari aciopai, agegherai, ateneae, atiare, auntzare, chissire, brigare, incidai, inciulai, insissiligai, intzugare, intzullire, ubetzare | ctr. caciare 2. si bi lompo los atúrigo, cussos pisedhos! ◊ no dhu depeus atorigai: depeus avantai is calidadis chi tenit (R.Boi)◊ sos Zudeos ant cumintzadu a l'aturricare nanne: Su sàpadu est pecadu a picare pesu a pala! Etimo ltn. auctoricare Traduzioni Francese pousser, inciter Inglese to instigate Spagnolo azuzar, reñir Italiano aizzare Tedesco hetzen.
auntzàre , vrb: aunzare, untzare Definizione atzitzare un’animale, una persona contras a calecunu, po si gherrare o brigare o àteru Sinonimi e contrari aciopai, agungiari, alluscai, arruntzare, ateneae, atiare, atorigare, chissire, imbriscare, incidai, inciulai, insissiligai, intzifrire, intzigare, intzugare, intzullire, ubetzare | ctr. caciare Frasi bidet canes in paghe e los aunzat ◊ a su pedidore li fit aunzendhe su cane ◊ at aunzadu su cane a sas berbeghes pro che las salarzare Etimo srd. Traduzioni Francese exciter, pousser Inglese to incite Spagnolo azuzar, incitar Italiano aizzare Tedesco hetzen.
brioníre , vrb Definizione bogare pigionatzos, cambos noos, nau de is linnas, de naes segadas in tretu grussu Sinonimi e contrari apillonai, brionare, briorare, broculare, brotai, brundhire, incorumedhai, pigionaciare, puzonire / nàschere Frasi sos bentos malos ti ant irratada, ma deves brionire torra! ◊ inue su sole ispalghet grinas de incantu totu brionit e prendhet a oro che pispiadu de càlighe santu (G.Stara) 2. candho iscumparint sas furas e brionit s'onestade torro a bolare ◊ brionit s'aficu Etimo srd. Traduzioni Francese bourgeonner, pousser des bourgeons Inglese to sprout Spagnolo brotar, germinar Italiano germogliare Tedesco sprossen.
butoníre , vrb Definizione foedhandho de matas, bogare, ammadurare butones Sinonimi e contrari abbuturare, aguxai, aportzedhare, indroghie, ocire, sbutonai Frasi in martu sas àrbures sunt totu butonindhe ca sunt apunta a isparare ◊ custos fiores sunt totu butonindhe pro fiorire ◊ sas olias butonint pro fàghere su fiore Etimo srd. Traduzioni Francese pousser des bourgeons, bourgeonner Inglese to bud Spagnolo brotar, acogollar Italiano gemmare Tedesco knospen.
impuntzonàre , vrb Definizione istare coment'e a su punghe punghe, ispinghe ispinghe atzitzandho po fàere mòvere s'àteru a calecuna cosa (e no sèmpere de bonu) Sinonimi e contrari impunciai, impuntzonire, inciulai, infruncuai, inzibbire, ispuntzonare Frasi aviat una fortza che dimóniu e bastavat apenas de l'impuntzonare pro afocare unu cristianu Etimo srd. Traduzioni Francese inciter, inciter à la révolte, pousser Inglese to instigate, to stir up Spagnolo instigar Italiano istigare, sobillare Tedesco anstiften, aufhetzen.
inciulài , vrb: (in-ciu-la-i) insulai insullai, intullae, intzugliai, intzulai, intzullae, intzullai, intzullare, untzulai Definizione betare o pònnere su cane a ccn. o a unu pegus; nàrrere, fichire ideas in conca a unu po dhu cumbínchere a fàere calecuna cosa, po dhu pònnere contra a s'àteru Sinonimi e contrari aciopai, aggussire, atiare, auntzare, birbillare, incidai, inciliare, incirigare, insissiligai, intzullire, inzibbire, issolociare, ubetzare / intriscare, mincidiare, suberiare, tinghitare / insuai | ctr. caciare Frasi dh'iant intzullau unu cani, datu ca no dhu podiant sighiri ◊ po dhu cassai dh'intzullant unu cani fonnesu in fatu 2. is domínius ant fatu destrossu insulendi chi sa língua sarda est nemiga de su progressu! (G.Lilliu)◊ a sa pessone chi si lassat intzullare li narant chi est unu tzullu ca lu picant comente cherent Etimo srd. Traduzioni Francese inciter, pousser Inglese to urge Spagnolo instigar Italiano istigare Tedesco verleiten.
intechíre , vrb: integhie, integhire, intichire Definizione seberare o fàere sa tega, nau de alegúmenes; nau de lana, trastes, pònnere su bobboi papalana; nau de animale fémina, essire próssima Sinonimi e contrari addegare Frasi sa fae est integhindhe ◊ su pisurtzis no at galu intechiu ◊ custu tempus at integhiu su pisu 3. s'ebba at integhidu Etimo srd. Traduzioni Francese pousser les cosses (des légumineuses) Inglese to pod Spagnolo poner las vainas las legumbres Italiano méttere i baccèlli (détto delle leguminóse) Tedesco Hülsen ansetzen.
inzerràre, inzerriàre , vrb Definizione fàere s'inzerra, giare ifadu, tzacu / i. su cane = aunzàrelu o pònnere contr'a ccn., atzitzare Sinonimi e contrari aciopai, atiare, audire, auntzare, imprumonare, inciulai, intzidare, ubetzare, umprigare / incidai, intriscare, mincidiare, purruntzare, suberiare, tinghitare | ctr. caciare Frasi cussos s'inzerrant e istochizant che fizastrinos ◊ ma cale pecadu deviat rimediare si a lu buscare e a l'inzerriare fit sempre issa?! ◊ in custa catza mortale so una fera inzerriada chi aisetat sa note pro un'iscàmpiu de vida (L.Mele)◊ su padronu, invece de lu chiscire, su cane, lu fit inzerriendhe! Traduzioni Francese exciter, pousser, provoquer Inglese to incite, to provoke Spagnolo instigar, azuzar Italiano aizzare, provocare Tedesco aufhetzen.
ispígnere , vrb: ispínghere, spingi Definizione fortzare una cosa a cara a calecuna bandha, prus che àteru fortzandho de parte de apalas, ponendho ananti sa cosa de mòvere, e de una manera pàsida; cumbínchere, fortzare a fàere cosa / pps. ispintu / ispínghere boghe = chesciaisí, abbogàresi, fàgheresi intèndhere pro su chi bisonzat Sinonimi e contrari impèlliri | ctr. remare 1, tirai, tostare Frasi in is pigadas mannas is passigeris depiant ispínghere su trenu! ◊ ispinghesit su poltone e lu muntenzesit abbeltu ◊ sa zente est a càticu e ti sunt totus a inghíriu e ispinghent a imbertas (G.Pau)◊ fiat ispingendidhu po dhu fai torrai a intrus ◊ su ventu survat ispinghènneche sas nues a innedha ◊ in su puntissusu sos pitzinnos l'azudavant ispinghèndhelu 2. s'arresone m'ispignet a iscríere!◊ custu podit ispingi is malintentzionaus e is furbus a si serbí de nosu po is malefatas insoru ◊ su disizu m'ispinghet a cúrrere Cognomi e Proverbi prb: dolore ispinghet boghe Etimo ltn. expingere Traduzioni Francese pousser Inglese to push Spagnolo empujar Italiano spìngere Tedesco schieben.
ispinghidúra , nf: spingidura Definizione su ispínghere; manera de fortzare Sinonimi e contrari ispinghinzu, ispinta, spintua Etimo srd. Traduzioni Francese action de pousser Inglese pushing Spagnolo empuje Italiano spingiménto Tedesco Schieben.
istuzàre , vrb Definizione coment'e púnghere a istuzu (gurtedhu): fàere calecuna cosa po fàere andhare o mòvere, fàere trebballare, fàere foedhare faendho pregontas o àteru Sinonimi e contrari azachinare, intzutzulai, ispuntogliare, sotae, trotinare Frasi istuzare su zuo, s'àinu, sos triballantes ◊ sighèndhelu a istuzare benzei a ischire chi isse fit su capu ◊ cun suspos mi istuzaiat a chistionare ◊ deo l'istuzaia a si nche andhare tandho chi fit galu in tempus Etimo srd. Traduzioni Francese aiguillonner (fig.), pousser Inglese to urge, to spur (on) Spagnolo aguijonear, picar Italiano pungolare, sollecitare Tedesco anstacheln, drängen.
tènnede, tènnere , vrb: tenni, tènniri Definizione èssere meres o in posse de calecuna cosa, àere (ma fintzes pentzare, èssere in parentella, sentire una dólima, àere bisóngiu); contivigiare, manigiare de calecuna manera; aferrare a manos o cun calecuna cosa, mescamente currendho aifatu, pigare cosa iscapa, chi si movet currendho, a bolu o àteru, e fintzes furare, arregòllere e pigare de mesu de àtera cosa, arresurtare in mesu de cosa chi istringhet, chi sidhit; genia de giogu chi faent is piciochedhos cricandho de si aciapare paribari: giogai a tènnere o a tenedene; nau de sa linna o àteru chi abbruxat, pigare fogu, temperare a abbruxare, iscapai pampa (vrb. aus. èssere o àere: si podet nàrrere fintzes coment'e vrb. ativu transitivu); nau de cosa prantada o innestada, de arremu de sa carena o de sèmene chi ingendrat in sa madre (nau de fémina, bènnere príngia), pigare vida in sa terra o in sa linna noa, abbarrare biu, pigare a crèschere / ind. pres. 1ˆp. sing. tèngiu, tengu, tenzo, tenzu; ind. imp. dèu tenei, nosu tenestus, nois teniaimus; cong. pres. 1ˆp. sing. tenga, tenza, 2ˆp. pl. tenzades, tenzedas; pps. tentu, ténnidu, ténniu. Coment'e sinónimu de àere a logos dhu narant in parte de custu candho su sugetu, in su cuncetu de èssere in su logu, no est bene determinau: Sa Nuge si narat aingasi poite ca unu tempus dhue teniat una mata manna de nuge, in s'ortu dhue tenet crabas = bi aiat un'àrbure de nughe, bi at crabas Sinonimi e contrari àere, tèndhere 1 / acherrai, aciapai, cassai, contifizare, furai, prugae / agganciai, arratulare / aggafiare / allumae, atzèndhere, brugiare / assocai, atechire | ctr. iscapae / lassai / mòrrere Modi di dire csn: ie teniat pira = bi aiat pira; tènniri in cunsideru = pònnere in càrculu, fàghere contu mannu de unu; tènnere, tènniri de… (+ vrb. infinidu)= dèpere + vrb. infinidu; èssere tene tene a… = apunt'a aferrare, aferrendhe; giúghere a unu tene pro tene = tene tene, acurtzu meda de lu pòdere azummai aferrare (ma chentza lu sighire deunudotu); tènniri frius, basca, fàmini, sidi = sentire fritu, calura, fàmine, sidi, àere bisonzu de caentu, de friscura, de manigare, de bufare; tènniri pani e gortedhu = àere totu sas codomidades, istare a códumu; tènniri fuedhus cun d-unu = leàresi peràulas, faedhàresi male, cun peràulas graes, àere tentu murrunzu; tènnere a unu a picu = sighírelu curríndhelu; tènnere carchi cosa a pesu (es. su male fatu) = èssiri dispràxius; tènnerela cun ccn. = èssiri oféndiu, èssiri contras a ccn.; tènneresi musca a tzocu = irbulàresi de…, lassai a pèrdiri, mandai a pasci cocas; intrare in tènnere = allúiri, apampai Frasi sonniei de ti àere pro tota sa vida e no ti tenzei ◊ tenet deghe annos in sos úndhighi ◊ si teniat sas fortzas de Sansone!…◊ póveru est chie no tenet cosa ◊ sa Sardínnia tenit richesas ◊ isse tenet bestiàmine ma no tenet pàsculos ◊ de dinai ndi tengu, ma immoi no ndi portu ◊ tenent sa cosa ma no zughent mai unu sodhu in busaca ◊ bendhe su chi tenes e dalu a sos pòberos! ◊ Mariedha si at carragliatu sas oricras e si at tentu sa conca chin sas manos 2. totu custu frius…: ita tenit, babbai? ◊ custu mànigu no tenet nudha: proite no ti est piaghindhe? ◊ e ita tenis isconchiendi? ◊ tenit su mali de is pedras ◊ is pipius no tenint nudha contras a su sardu ◊ cussu no tenet parentes 3. sa carrada male tenta ponet tastu a su binu ◊ est bèni tentu che cani acapiau ◊ in tempus malu sas berbeghes las tenimus a proendha 4. cunsiderendi comenti pasciat, mali mi pariat su dha tenni morta! (E.Pintor Sirigu)◊ apo tentu su cabadhu a issocu ◊ sa cane mia tenet su lèpere, su crabolu ◊ cudhos chi navant a tènnere a mie innantis meu cumbeniant tentos! ◊ bae e tènemi su cadhu ca tuco a bidha! ◊ bi aiat zente meda in su fogu fuidu e belleggai l'ant tentu 5. mi che ant tentu duos fiados ◊ sa pedra mi che at tentu sa manu suta ◊ no li piaghet sa cosa rassa e che tenet su pizu dae su late ◊ fit tenendhe s'ozu in su corriotu ◊ no azes àpiu su corazu de nche tènnere una tzica ◊ proite ses pulighendhe su minestrone, ite che ses tenindhe?! 6. feus tenni su fogu cun custu pimpiridu de paperi ◊ su fogu est intradu in tènnere, est tenindhe, si ch'est tentu ◊ sa linna de umbrinu est mala a tènnere ◊ sa linna mascada de abba no bi tenet ◊ sa linna sica tenet dereta ◊ sa linna frisca istentat a tènniri ◊ ténelu, su fogu, ca sinono s'iltudat! 7. sas iferturas ant tentu totu ◊ si est prantada frisca, sa canna tenet dereta ◊ sas arburedhas chi si prantant, prus mannas sunt e prus sunt malas a tènnere ◊ sa prantaza tenet bene, dereta, si est posta proindhe ◊ comente si est cojubada at tentu deretu 8. chirchendhe sidhadu si pariant tene tene a èssere ricos ◊ proite la tenes cun megus si no ti apo fatu nudha?! ◊ si fit istatu pro mene, si ne aiant tentu de musca a tzocu! Cognomi e Proverbi prb: fillu de gatu topis tenit ◊ chie no curret no tenet! Etimo ltn. tenere Traduzioni Francese avoir, posséder, capturer, attraper, prendre, brûler, s'enraciner, prendre, pousser Inglese to have, to own, to catcht, to burn, to take root Spagnolo tener, detener, quemar, arraigar, prender Italiano avére, possedére, detenére, catturare, acchiappare, prèndere, àrdere, attecchire, allignare Tedesco besitzen, innehaben, fangen, packen, verbrennen, Wurzel fassen, einwurzeln.
trubàre , vrb: trubbare, truvare, turbare, turvare Definizione fàere andhare, apretare po andhare (nau pruschetotu po is animales, ma fintzes po gente pigada coment’e animales, chentza arrispetu); portare su bestiàmene de una pastura a s'àtera; fàere essire a pígiu sa fera in cassa, fintzes su pische po piscare, istesiare, fàere istesiare, fintzes solu andhare; prnl. afracai, su si betare cun fortza contra a ccn. a iscúdere, mossigare, atumbare, incorrare o fàere àteru de male; nau in cobertantza de s'ómine, de su mascu, cobèrrere; fintzes nàrrere o atuare una cosa a unu candho no dha faet po su pagu interessamentu Sinonimi e contrari sucai, tzitziare / atramudai / afarcai, agghegiare, assurpire, azachinare, crazugai, tzurricare / zúchere Frasi pastores, truvade sas berveghes! ◊ sos canes si sunt betados a sa tupa pro trubbare sa fera ◊ commo no turbas prus sos pecos dae Costera ◊ trubba s'àinu, fàghelu andhare impresse! ◊ turvaiat sos voes cun d-unu frúschiu chi ischiat isse ◊ su ventàriu aiat sichitu a turvare e a molinare sas framas 2. o luna maca, a ube ses turbandhe?! ◊ trubba a dainanti: bae, no istes ispetendhe! ◊ trubbachelu su bestiàmine, no mi che collat s'olia! 3. si li est trubbadu su trau e si no si fit fatu a bonu a si partare l'aiat mortu! ◊ ajó, ista masedu, cantu ti truvas daghi ti faedho! ◊ si mi est trubbadu a m'iscúdere, ma candho at bidu sa lepa at furriadu! Etimo ltn. turbare Traduzioni Francese pousser, conduire en avant Inglese to spur, to conduct Spagnolo aguijonear, ojear la caza Italiano stimolare, far andare, condurre avanti Tedesco antreiben, anstacheln.
trubbàda , nf: truvada, turbada Definizione su trubbare; móvia a forte, cun fortza totinduna, currendho po iscúdere, po lòmpere a calecuna cosa o a ccn. a giagaradura; in cobertantza, zutura Sinonimi e contrari trambuscada, trumentata / trubbera Frasi at fatu una trubbada de bentu ◊ si li at fatu una trubbada su mascru a tzumbadas chi l'at fatu fintzas rúere Etimo srd. Traduzioni Francese action d'exciter, de pousser Inglese rashness Spagnolo arremetida Italiano avventaménto Tedesco Werfen.
tzuntzullàre , vrb: tzutzullai Definizione nàrrere o fàere po indrúchere a unu a fàere ccn. cosa, po dhu pònnere contras a un'àteru, po dh'atzitzare / èssere tzuntzulladu a binu = piciuau, bufadu, alligru a binu Sinonimi e contrari birbillare, inciulai, seguzare / intzidiare, intzifrire, intzutzulai, ispuntogliare, ispuntzonare Frasi tzutzullai sa genti, su logu ◊ is Fariseus sighiant a tzutzullai sa genti po fai cundennai a Cristus ◊ candho cudhos no lu bochinabant prus, credendhe de fàchere male, tandho los tzuntzullabat isse matessi Etimo srd. Traduzioni Francese exciter, pousser Inglese to incite Spagnolo incitar Italiano aizzare Tedesco aufhetzen.


text:
Tra sos panetones mègius de su mundu unu est terrabesu
In sa Mesa - Tra sos panetones prus bonos de su mundu unu est terrabesu, si lamat "Sardamisù" e a lu fàghere est "Fromentu", sa paneteria de Terraba, sa de sos Porcedda. Unu panetone estremadu, chi in su cuncursu "Il migliore panettone del mondo 2022", organizadu dae sa FIPCG ("Federazione Internazionale Pasticceria, Gelateria e Cioccolateria"), at binchidu sa medàllia de prata in sa categoria "Panettone Innovativo".
Tocat a sutalinearre, però, ca "Fromentu" est una realidade chi s'est giai afirmada in custu cuncursu. S'annu coladu, difatis, at batidu a domo una medàllia de oro e una de brunzu.
Su "Sardamisù" de "Fromentu" cheret ammentare unu durche italianu famadu meda, est a nàrrere su "Tiramisù", ma lu faghet impitende ingredientes de Sardigna.
Sa gara s'est isboligada in una bidda de su Làtziu, Fiano Romano, e at bidu comente protagonistas 300 produtores lòmpidos dae totu su mundu.
Cale est su segretu de su "Sardamisù"? Su primu segretu, comente isvelat Porcedda, est aunire innovatzione e traditzione: "s'innovatzione - pretzisat - permitit de batire avantàgios a sa traditzione”. Duncas, pro fàghere su panetone 'Sardamisù' Porcedda at impreadu sos chi sunt sos ingredientes "sacros" de su "Tiramisù": su cafè e su zabajone fatu cun binu "Marsala", a pustis est istadu annantu su tziculate fondente, sa pabassa, sa Crannatza de Aristanis, su rum de Cuba, su mele sardu, sos rujos de s'ou de puddas pesadas in su territòriu, su burro de Arborea e su sale marinu de Sardigna. No est totu, proite tocat a aciùngere ca su "Sardamisù" est unu panetone sena de latòsiu, incapadu cun tziculate fatu cun late de avena e cun cafè sena de cafeina.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Grammaticà de sa limba sarda
€40,00Disponibile
Descrizione
Custa segundha editzione de sa Grammàtica de totu sa limba sarda est ispartzia in Princípios de iscritura, Fonologia, Foedhare e iscríere, Morfologia, Sintassi e Istória de sa limba, ispiegada in sardu de mesania ma cun esémpios e branos de literadura de totu is foedhadas, e si prestat bene po èssere un´òpera de istúdiu de totu su sardu e un´aina didàtica po is Docentes de totu is iscolas.
Informazioni aggiuntive
Recensioni
Ancora non ci sono recensioni.


text:
Sos tzitadinos de sa Repùblica italiana, cramados a s’espressare pro su rennou de su Parlamentu, ant fatu su sèberu issoro: chie abarrende·si·nche in domo faghende crèschere sa pertzentuale de s’astensione; chie lompende·nche a sos sègios cunfirmende sas tendèntzias chi amus connòschidu sas chidas coladas pro mèdiu de sos sondàgios. Sa legisladura noa, sa de deghennoe, est a tretu de comintzare cun una majoria – nât-chi – segura de pòdere pònnere in òpera su programma suo.
S’astensione de ocannu nch’est totu canta in intro de una tendèntzia chi no est reghente.
Astensione. Sa borta colada, est a nàrrere bator annos a como, s’afluèntzia fiat de su 72,94%. Ocannu est de 9,03 puntos in mancu, cun unu 36% o barda de astensione. Unu resurtu chi ispantat pro sa tzifra ma chi nch’est totu cantu in intro de una tendèntzia chi no est reghente. A nudda, duncas, at giuadu sa mèngua de sa rapresentàntzia parlamentare cun 400 deputados (dae sos 630 chi fiant) e 200 senadores (cando chi fiant 315). In sìntesi amus una mèngua democràtica in sas Càmeras e una discunfiàntzia semper prus manna in sa base eletorale. Custu datu nos contat semper mègius e semper de prus sa distàntzia intre rapresentantes (mancari prus pagos) e rapresentados. Pro dare unu colore a su partidu de s’astensione cheret chi iscumproemus paritzos datos, ma est craru chi una coalitzione cumpata che a sa de su tzentru dereta nd’apat sufridu prus pagu.
Su tzentru dereta pigat pagu prus o mancu sos 12 milliones de sa borta colada. Efetu travasu pro FdI a dannu de sos chi ant guvernadu cun Draghi.
Sos votos a dereta. Difatis sa coalitzione binchidora cunfirmat, cun carchi votu in prus, sos 12 milliones de sa borta colada (carculende sos de Càmera ebbia ca tando sa base eletorale pro su Senadu fiat prus minore pro more de s’edade galu firma a sos 21 annos). Sos datos de crèschida, duncas, pertocant sos raportos intre sas fortzas suas ebbia; est mirende a cue, difatis, chi bidimus chie bi balàngiat e chie nono. Sa paràula crae est “travasu”, cun sos votos de cussa coalitzione chi abarrant in cue ma chi prèmiant sa dereta prus dereta de sa cumpangia a dannu de sos chi ant guvernadu cun Draghi finas a su mese de trìulas (Forza Italia e Lega perdent paris 5 milliones e mesu de preferèntzias).
Mancari cun 6 milliones de votos pèrdidos in caminu, su 15% cuntentat a sos de Conte afortidos dae s’abbandonu de Di Maio.
Sos votos a manca. Su tzentru manca (chi bator annos a como fiat partzidu dae sa sinistra de Frantoianni, tando in intro a sa lista Liberi e Uguali) pigat pagu prus o mancu sa matessi tzifra de su 2018. Perdet paritzu su Movimento 5 stelle lassende·nche in caminu 6 milliones de votos. Ma su 15% cuntentat a sos de Conte a pustis de duos guvernos chi ant cajonadu mùtrias malas in sa base e mudadas de grupu in Parlamentu. Sa separatzione cun Di Maio, imbetzes, contat cantu sa pertzentuale de Impegno civico. Antis, est capatze chi s’abbandonu de su ministru de sos Afàrios èsteros apat afortidu s’iscuadra de Conte. Est prus grae duncas, sende chi at bìnchidu sa coalitzione issoro, sa mèngua de Berlusconi e de Salvini. Perunu sègiu pro Unione popolare chi creschet de pagu cunforma a sa proa de Potere al popolo de su 2018.
Calenda non lompet a su 10% punnadu, isperat chi su tzentru dereta non siat a tretu de guvernare, ma timet una cunvergèntzia noa intre Conte e Bonaccini.
A mesu tretu. Non b’at àpidu personalidade prus mentovada che a sa de Calenda. Onnipresente in tv, in antis contra a Renzi e posca a manu tenta cun Letta est resèssidu in fines a mudare assentu ponende·si cun Italia viva e pigare parte a sa cumpetitzione sena collire sas firmas. S’obietivu suo fiat su de su 10% e unu resurtu cumplessivu pro chi poderet torrare sa prospetiva de unu guvernu Draghi. S’ispera sua est chi sa dereta non siat a tretu de guvernare. Su «vedremo se ci riescono» paret una frase de Fassino e nudda de prus. Si su guvernu nou at a connòschere crisi no at a èssere pro mèdiu de Calenda. Nen Calenda at a pòdere ofèrrere solutziones a dae chi issu etotu timet una cunvergèntzia grogu-ruja noa s’in casu Bonaccini pigaret su logu de Letta.
Capatze chi s’atzione de su guvernu Meloni nch’abarret in intro de sas cumpatibilidades de s’Unione europea.
Su guvernu nou. Sa prassi la connoschimus. Mattarella at a nominare a Giorgia Meloni pro chi issa e sos ministros suos otèngiant sa fidùtzia in Parlamentu. At a èssere unu guvernu de dereta ma s’andanta sua l’amus a bìdere cunforma a sos bentos de gherra e de retzessione chi ant a survare peri s’Europa. In tantu b’at de nàrrere chi custa est sa prima bia chi votamus in cabudanni e chi duncas su guvernu nou at a dèvere traballare deretu pro su Bilantzu. Unu de sos fundadores de Fratelli d’Italia, est a nàrrere Guido Crosetto, at giai annuntziadu chi «diamus dèvere punnare a un’interlocutzione intre su guvernu betzu e sos eletos noos. Sa lege de Bilantzu nche cheret imbiada a Bruxelles intre su 16 de santugaine». Custu cheret nàrrere chi s’agenda Meloni at a èssere sa matessi de sos chi l’ant pretzèdida? No. Ma est meda possìbile chi sa guarnissa de cumpatibilidade cun sa Ue abarret intrea.
In Sardigna est possìbile chi sa coalitzione noa contra a Solinas non potzat fàghere a mancu de una cunvergèntzia intre Pd, M5S e s’alleàntzia ruju birde.
In Sardigna. In prus de su 47,5% de astensione, su datu est chi su tzentru dereta binchet coalizadu fintzas in terra nostra e si nche pigat, gasi, sos 4 cullègios uninominales de sa Càmera e sos 2 de su Senadu. Ma est mala sa proa de sa Lega de su guvernadore sardista Solinas chi perdet in caminu prus de 50mìgia votos. Bene su Movimento 5 stelle chi carignat su 22% colende·nche su Pd firmu a su 18,59%. Pro sas regionales b’at galu tempus ma est possìbile chi sa coalitzione noa contra a Solinas non potzat fàghere a mancu de una cunvergèntzia intre Pd, M5S e s’alleàntzia ruju birde chi tenet inoghe a Zedda comente riferimentu (5% in Sardigna e 10% in Casteddu). Duncas una ripetitzione de sos disafios bipolaristas chi at a èssere cunfirmada gràtzias a sa contrapositzione parlamentare italiana dae como in susu.
Su fràigu de sa rapresentàntzia at a rechèrrere iscumproos, tempos longos e pràticas chi si nch’istèsient cantu prus possìbile dae s’eletoralismu.
Serrende·la. Est fàtzile a nàrrere chi unu Paisu fùrriet a dereta petzi mirende a sas pertzentuales. Su datu eletorale est semper partziale e s’astensionismu record carchi cosa l’at a chèrrere nàrrere. Su boom de FdI non cheret nàrrere chi s’Italia est fascista (s’in casu lu esserent totus sos eletores de Meloni – e gasi no est – custos diant èssere petzi 7 milliones o barda de belle 51). Gasi etotu s’afluèntzia bassa non cheret nàrrere chi sa distàntzia intre rapresentantes e rapresentados siat sa matessi chi b’est intre s’eletoradu e sa polìtica. Sa gente no est ignorante e sa crisi semper prus manna at a èssere grandu maistra. Cun atores polìticos chi in Itàlia e in Europa àrtziant e falant (Renzi, Salvini, Tsipras e cras Meloni?) su fràigu de sa rapresentàntzia at a rechèrrere iscumproos, tempos longos e pràticas chi si nch’istèsient cantu prus possìbile dae s’eletoralismu. Comintzende dae sas Regionales.
Atividade realizada cun su contributu de sa Regione Sardigna – Imprentas 2021-2022. Lr 22/2018, art. 22
Attività realizzata col contributo della Regione Sardegna – IMPRENTAS 2021-2022. LR 22/2018, art. 22


text:
abbandhónu , nm: abbandonu Definitzione su lassare cosa o gente chentza dha cricare prus, a comente bolet andhare, a comente andhat andhat Sinònimos e contràrios descuidu, disamparu, irbandhonu, scabudu | ctr. contibizu, incuru Frases lassare in abbandhonu ◊ mi est pena su bi crere, mi est afannu pensendhe chi mi at postu in abbandhonu ◊ sa Sardigna cheriat pretziada, invece de l'àere posta in abbandhonu! Ètimu itl. Tradutziones Frantzesu abandon Ingresu abandonment Ispagnolu abandono Italianu abbandóno Tedescu Verlassen.
disampàru , nm Definitzione mancàntzia o farta de amparu, de contivígiu Sinònimos e contràrios abbandhonu, descuidu, scabudu | ctr. amparu Frases nosus seus cudhus calaus in su duamila, casi in s'erari de su roncali, esémpiu de disapegu e disamparu Ètimu spn. Tradutziones Frantzesu abandon Ingresu abandonment Ispagnolu desamparo Italianu abbandóno Tedescu böswilliges Verlassen.
irbandhónu , nm Definitzione su iscabudare, su no tènnere o no èssere tentu contu, trebballau, contivigiau Sinònimos e contràrios abbandhonu | ctr. contibizu Frases totu in irbandhonu est, cussu possessu: unu tempus pariat unu zardinu e como est prenu de rú Tradutziones Frantzesu abandon Ingresu neglect Ispagnolu abandono, desamparo Italianu abbandóno Tedescu Verlassen.
scabúdu , nm Definitzione su scabudai, su lassare in abbandhonu Sinònimos e contràrios abbandhonu, descuidu, disamparu | ctr. contibizu Frases chi pentzat a s'ora de su scabudu, una punta dhi setzit in su coru!(F.I.Congiu)◊ est pentzendu a su scabudu de sa famíglia Ètimu srd. Tradutziones Frantzesu abandon Ingresu neglect Ispagnolu abandono Italianu abbandóno Tedescu Verlassen.


text:
REBECU. Una pellìcula nd'at a torrare a bogare a campu s'istòria de Donoria, sa fìgia de su re de Rebecu. Si contat chi, cando galu non s'agataiat Bonorva, Rebecu fiat una tzitade manna fraigada in su campu de Santa Lughia. Ma Donoria fiat una majàrgia e sos rebechesos, timende sos malefìtzios suos, no la cheriant. Tando – sighende sa fonte orale regorta dae Giuanne Deriu – obligheint su re a nche la dispatzare dae sa tzitade. «Rebeccu Rebecchei, dae trinta domos non movei» fiat sa risposta sua. Acò sa malària e s'ispopulamentu de Rebeccu chi, a segus, bengeit torrada a fraigare prus in artu, sena però nche colare sa de trinta domos.
Como, gràtzias a s'impinnu de su regista Fabio Manuel Mulas, sàbadu su 4 de santugaine s'at tènnere sa seletzione (casting) de sos atores e sas atoras pro acumprire su traballu tzinematogràficu. Totus sos interessados, dae sos 4 a sos 90 annos, bi podent leare parte presentende·si cun unu documentu de identidade e cun una foto. Sa pellìcula at a èssere realizada in sardu.


text:
Il Vescovo Padre Mauro Maria Morfino ha nominato il nuovo Consiglio Pastorale diocesano, in carica per i prossimi cinque anni. Di seguito l’elenco completo dei componenti che si riuniranno per la prima volta Domenica 30 Ottobre alle ore 16.00 nel Centro Pastorale “P.G. Frassati” ad Alghero.
Nuovo Consiglio Pastorale diocesano 2022/2027
Presidente
Padre Mauro Maria Morfino (Vescovo)
Membri di diritto (16 componenti)
Mons. Giuseppe Curcu (Vicario Generale), Padre Pasquale Agostino (Vicario ep. Vita Consacrata), Don Raffele Madau (Vicario ep. formazione Diaconi e Ministri Istituiti e Vicario forania Alghero), Don Franco Oggiano (Vicario forania Bosa), Padre Andrea Rossi (Vicario forania Macomer), Don Gianni Nieddu (Catechesi), Mons. Angelo Cocco (Liturgia), Diac. Franco Deiana (Carità), Don Potito Niolu (Missioni), Don Marco Saurra (Vocazioni), Don Giampiero Piras (Giovani), Don Antonello Putzolu (Famiglia), Tonino Baldino (Cultura, Sport, Turismo e Pastorale Sociale e Lavoro), Giuseppe Manunta (Comunicazioni Sociali), Suor Gesualda Carboni (Religiosa incaricata USMI), Torica Fenu (Presidente dell’Azione Cattolica diocesana).
Rappresentanti dei Consigli pastorali foraniali (20 componenti)
Forania di Alghero (8 eletti):
Rita Casu, Anna Rita Erbi, Elisa D’Arrigo, Marilena Manca, Franco Arcamone, Giampietro Marras, Cristina Cargiaghe e Pina Galena
Forania di Bosa (6 eletti): Valentina Cadoni, Sabina Sanna, Mariangela Oro, Luigi Borriello, Franco Mozzo e Angelo Pisanu
Forania di Macomer (6 eletti):
Giuseppe Maria Nuvoli, Roberta Poddighe, Giorgio Tesi, Tonino Pischedda, Marco Congiu e Franca Meloni
Membri scelti dal Vescovo (5 componenti)
Alberto Cosseddu, Massimiliano Panzali, Sandra Masia, Simona Runchina e Elisabetta Piras.


text:
Limbas bàlticas
Artìculu in LSC
Is limbas bàlticas sunt limbas indoeuropeas chi apartenent a su brancu balto-islàvicu, faeddadas dae sos bàltos.
S'àrea de ispainadura s'istèrret a manu de sa costera sud-orientale de su mare Bàlticu, in s'Europa setentrionale. Sunt partzidas in duos grupos: is limbas bàlticas otzidentales, costituidas isceti dae limbas estintas, e is limbas bàlticas orientales, chi contant duas libas galu bias: su lituanu e su lètone. In tempus andadu s'agataiant faeddadores de limbas bàlticas fintzas a is montes Urales.
Mancari relatos, su lituanu, su lètone e particularmente su prussianu antigu, tenent differèntzias lessicales meda mannas s'unu cun s'àteru e non sunt mutualmente intelligìbiles.
Partzidura[modìfica | modìfica su còdighe de orìgine]
Limbas bàlticas otzidentales †[modìfica | modìfica su còdighe de orìgine]
- Galìndiu †
- Prussianu antigu †
- Jatvingico †
- Iscàlvicu †
Limbas bàlticas orientales[modìfica | modìfica su còdighe de orìgine]
- Lètone (~2 milliones de faeddadores)
- Letgallu (150 mìgia faeddadores; generalmente cunsideradu dialetu de su lètonu)
- Lituanu (~3.9 milliones de faeddadores)
- Samogìticu (generalmente cunsideradu dialetu de su lituanu)
- curlandesu (casi ispèrdidu; cuntierrada s'apartenèntzia a su grupu otzidentale o orientale)
- Selònicu †
- Semigàllicu †
(† isperdidu)


text:
Is giogadoris giòvunus trigant a ndi bessì a pillu, is prus bècius sighint a curri e a fai unu muntoni de gol
Su mesi de Ladàmini est fuendusì, allestru cumenti chi fessit una lèpori: est cussu chi apu nau a sa picioca chi mi bendit su pani, dònnia dònnia mengianu; issa, duncas, est sa primu cristiana chi atobiu, apustis chi mi ndi scidu e nci bessu de domu, e duncas, est sa primu persona chi mi arregalat is primus fueddus e sa primu ciaciarrada de sa dì, e po custu da stimu meda meda, poita is ciaciarradas funt una de is cosas chi mi faint prus ammachiai in custa fida (est a nai chi mi praxint de prus). A nai sa beridadi su forru de su pani est pròpriu apicigau a domu mia, duncas su tretu chi depu fai est pagu meda; de su restu, mi connoscint de candu seu unu pipiu pichinninniu, e issa (cun is atras tres sorris chi sighint sa faina) mi prenint fintzas a cucuru de arregalus e de fueddus drucis; diaici, ainnantis de nci cabai su primu unconi de sa dì, po su chi in sardu si tzerriat ismurzu, torru gràtzias (est una cosa chi fatzu sèmpiri, ainnantis de incumentzai a papai) po totus is arregalus chi custa fida mi fait, mancai a bortas (sa vida, est craru) parrat una mexina marigosa meda; e duncas torru gràtzias a su cielu de no essi tropu indaboriu, est a nai de no tenni tropu daboris, e de tenni ancora unu bellu apetitu; diaici, ainnantis de nci ghetai in buca su primu unconi (una cosa chi ballit po su prangiu e po sa cena puru) circu de torrai gratzias, a sa vida, po totus is personas chi trabballant po ndi pesai su pani, sa fruta e sa birdura chi mi papu e chi mi serbit po bivi (petza no ndi papu prus de diora, cumenti si narat in bidda mia). Cumenti eis biu, apu giai atacau cun is stròllichiminis e is contixeddus, ma po custa cida circu de si ndi furai pagu tempus, chi mancai m'iat a praxi arrexonai unu pagheddu apitzus a is fueddus chi m'ant nau is giogadoris e is allenadoris chi apu intendiu, a su telefunu, po is artìculus de custa cida po si amigus de su DiariuSportivu. Duncas, po serrai sa chistioni acapiada a su mesi de Ladàmini, ndi eus giai scroxau is primu binti diis, est a nai chi immoi nd'ammancant feti atrus undixi e apustis at a brintai (chi deus bollit, cumenti naràt ajaja mia e cumenti narant, pruschetotu, is bècius, chi est una cosa chi mi praxit meda e mi ollu costumai a dda manigiai, poita mi praxit meda, su de isperai chi su benidori potzat essi bonu, arregodendusì chi sa vida est unu giogu strangiu meda e nosu fadeus su chi podeus, ma apustis nc'est de fai su contu cun su chi podeus tzerriai destìnu) su mesi de Donniasantu puru. A nai sa beridadi, dd'apu nau pròpriu diaici a s'amiga mia chi trabballat in su forru de su pani, custu duamilla e bintiduus m'at giai trobeddau fintzas tropu: funt stètias medas is bustas de pentzamentus e de trumentus chi mi ndi funt arribbadas in pitzus (apu manigiau pròpriu su fueddu "busta") e s'amiga mia m'at arrespustu narendumì chi issa puru nd'at bodditu unu bellu tanti de sachitas (at manigiau pròpriu custu fueddu pretzisu) de daboris chi, fortzis, po cust'annu iat a podi bastai diaici. Duncas, su tempus sighit a essi bellu meda (a megama sa temperadura ndi artziat giai giai fintzas a trinta gradus, ca parit de essi in s'istadi), sa genti si nci ghetat, ancora in dì de oi, mancai s'atonzu s'iat brintau giai de unu mesi, in logu de mari a pigai su sobi e seu de acòrdiu deu puru, chi tocat a s'acudi, poita cumenti nd'at arribbai su mesi de Dòniasantu, est facili a ddu cumprendi, nd'at a lompi puru s'acua, su frius, su tempus mau. Seu scriendi custus fueddus, difati, ma tengiu su disìgiu de andai a passillai in su sartu, si ddu potzu nai? In s'interis, sa tialu de gherra in Ucraina sighit a andai ainnantis, ca no ant ancora agatau un acòrdiu po abarrai in paxi s'unu cun s'atru, e chi sighint diaici at a essi una cosa longa meda de scroxai e de sumportai, no tanti po nosu, ma pruschetotu po is chi bivvint in cussus logus; ddis bollu mandai un augùriu bonu, chi totu custu dannu ndi potzat acabbai allestru, poita penzu chi siat sa primu cosa chi podeus fai. E duncas, po custa cida puru mi intendu pràndiu beni, est a nai chi nc'apu fuiau a foras su tanti de stròllichiminis chi tenia badda badda in conca e immoi potzu chistionai (e fiat ora puru, s'at a megai calincunu, o calincuna, de bosatrus) de is nobas acapiadas a sa bòcia, ma apa a circai, chi mi ddu permiteis, de arrexonai unu pagheddu apitzus de su chi m'ant contau custa cida, prus chi andai a castiai is resultaus de is partidas cumenti mancai seu costumau a fai; arrexonai, mancai, po si torrai a acapiai a is cosas chi fia narendi ainnantis, e immoi tocat a biri, feti, chi nc'arrannèsciu (megu a brullai, megu!). Duncas, una de is novas de importu prus mannu de custa cida nd'arribbat de Baunei e, mescamente, de sa scuadra de sa bidda, sa Baunese, sighida, giai de una pariga de annus a nai sa beridadi, de Tore Mereu. Pròpriu custu domìnigu passau is de sa Baunese ant bintu sa partida, in domu cosa insoru, contras a is de su Cuartu 2000; is nieddus-brau depiant artziai sa conca, e in pressi puru, apustis de nd'essi arregotu ses bussinadas (ddi nau diaici), in sa segunda bessida contras a is de su Pirri, sighius de Busanca. Duncas, nd'eus arrexonau giai medas bortas, una de is cosas de importu prus mannu, in sa vida, ma ballit puru in su sport e duncas, in su càlciu, est cussa de si ndi strantaxai, torra, apustis chi nd'arruis. Is de sa Baunese funt torraus a partiri a foti meda, si cumprendit beni, fadendi calincuna cosa cumenti a ses gol; duus de custus, intzandus, funt stètius pesaus de Marco Nieddu, chi est unu de is giogadoris de esperièntzia prus manna chi ddoi teneus in dì de oi in Sardìnnia. Po cumprendi mellus su chi seu narendi, bastat a fai su contu chi su primu gol de sa carriera cosa sua ddu at fatu candu teniat sexi annus, e immoi ndi tenit corantunu, fatus su bintunu de su mesi de Abrili. Duncas, sa cosa chi fait prus ispantus est chi, pròpriu domìnigu passau, Nieddu est arribbau a fai su de cuatrucentus gol: si ndi rendeis contu a solus chi seus chistionendi de numerus a foras de conca. Est berus chi Nieddu giogat a bòcia de una vida, ma po arribbai a custu tanti de gol fatus serbit a trabballai meda, est a nai, po incumentzai, a sighiri totus is allenamentus, e apustis, tocat a cabai in campu po is partidas cun sa gana giusta, cun sa conca sbuida de totus is pentzamentus chi, mancai, no nc'intrant nudda cun sa bòcia. Nieddu at giogau cun medas atras scuadras, ainnantis de nd'aproillai in domu de sa Baunese: cun is de su Biddamanna Strisàili, chi est sa scuadra de sa bidda innoi est nasciu, nd'at pesau calincuna cosa cumenti a trintases gol; cun is de su Barì nd'at fatu calinncuna cosa cumenti a binticuatru; apustis at giogau po una bella pariga de annus (pariga a sa sarda, est craru) impari a is de su Tortolì, e nd'at pesau duuscentus e setantatres gol (feti custu tanti de gol iat a bastai po ndi pesai totus is cumplimentus chi Nieddu si minèscit); apustis de cussa esperièntzia, Nieddu at giogau cun is de su Murera, po corantacincu gol in totu, e tres funt stètius cussus chi at fatu in s'esperièntzia, crutza meda a nai sa beridadi, impari a is de su Castiadas, candu is campionaus ndi fiant stètius sciusciaus po crupa de su tialu de Covid, si ddu arregodais beni e no serbit a nc'aciungi nemmancu unu fueddu. Apustis s'est acapiau impari a is de s'Idolo de Arthana, fadendi sexi gol. Immoi, de una pariga de cidas (su campionau, cumenti scieis beni, est lòmpiu a sa de tres giorronadas, e domìnigu chi benit s'at a giogai sa de cuatru) giogat in atacu, cumenti apu giai nau, de su restu, po contu de is de sa Baunese, e at giai acutu a ndi pesai cuatru gol, cun is ùrtimus duus chi funt arribbaus pròpriu in s'ùrtimu bessida (e duncas, a fai beni is contus, Nieddus est arribbau a cuatrucentus e unu gol). Ddu cumprendeis a solus cantu podit essi prexau: cumenti m'at contau issu etotu, in una ciaciarrada a su telèfunu chi nd'eus pesau pròpriu s'atra dì, po un atacanti sa cosa de importu prus mannu est fai su gol, e duncas, candu un atacanti fait una biga de gol est cumenti chi siat fadendi beni su trabballu cosa sua; cumenti chi, po unu muradori, po nd'arremonai unu, siat de importu a ndi pesai una domu fata cun totus is gràtzias. Est facili a cumprendi cumenti no siat facili giogai po totus custus annus de sighiu, poita, de su restu, ballit po totus is passionis chi teneus e chi sigheus in custa vida, chi ti nci ghetas in una faina cun seriedadi (chi podit essi unu sport, o sa musica, o su chi boleis) ses ponendi in contu chi no as a tenni su tempus po sighiri totu una cantidadi manna de atras cosas, mescamente chi ses unu giogadori diletanti (ddi nau diaici, furriendindi su fueddu de s'italianu) e no unu giogadori profesionieri, est a nai unu de is chi tenint sa fortuna de essi pagaus, e beni e meda puru, po giogai cun sa bòcia.. Po fai un esèmpiu, po si fai a cumprendi mellus ita si bollu nai, candu ciaciarru cun is allenadoris, mi contant sèmpiri de totus is sacrifìcius chi depint fai, a partiri de su tempus chi serbit po sighiri is piciocus me is allenamentus, arribbendindi duncas, est craru, a su tempus chi serbit po giogai is partidas de su domìnigu, po no chistionai de is partidas atesu de domu (est a nai, mellus, in domu allena) chi a bortas ti ndi furant totu sa dì de su domìnigu chi, po unu trabballadori, est cussa innoi ti pasias, mancai impari a sa famìllia cosa tua. E invecias, chi giogas a bòcia, est craru, po calincuna cosa cumenti a noi mesis, de su mesi de Cabudanni fintzas a, prus o mancu, su mesi de Maju, is domìnigus cosa tua funt acapiaus a is fainas de sa scuadra de bòcia. Nieddu, tra una cosa e s'atra (a fai is contus nci poneus pagu meda) est fadendi custa vida de calincuna cosa cumeni a binticincu annus: canta passioni serbit, mi domandu (e si domandu) po ndi pesai una carriera diaici? Sa cosa chi fait ancora prus ispantu, fortzis prus de is cuatrucentus e unu gol chi nd'at cassau, est chi Nieddu bolit sighiri a giogai puru, diaici m'at scoviau, a su mancu: «Serrai cun is giogus? Po immoi no nci pentzu pròpriu» — s'est megau — «Fintzas a candu is cambas ant a apoderai, cumenti su restu de su cropus, est craru, e fintzas a candu nd'apa a tenni sa gana, cumenti mi dda intendu in dì de oi, apa a sighiri a curri avatu a una bòcia, circhendi de stampai sa porta de is scuadras aversarias. Fintzas a candu m'apa a spassiai, mescamente, chi est sa cosa de importu prus mannu po unu giogadori chi ndi cabat in campu no po su dinai ma po sa passioni, apa a sighiri cun sa carriera cosa mia». Una carriera de oru, fait a ddu nai diaici: «Candu apu fatu su primu gol tenia calincuna cosa cumenti a sexi annus e, est craru, no mi ddu ia apessi mai pentzau de lompi a custu puntu, est a nai, a m'agatai cun cuatrucentus gol fatus in buciaca». Una pariga de cidas ainnantis, invecias, Carlo Nativi, chi s'annu passau at sighiu is de su Tempiu in su campionau de sa Promotzioni, cassendindi su segundu postu in sa lista, a is pabas, feti de is grogus-arrubius de su Calanzanos, nd'at bogau a foras una chistioni de importu mannu meda: duncas, a fai beni totus is contus, in su campionau de su duamilla e bintiduus – duamilla e bintitres, s'agatant ancora giogadoris de esperièntzia manna (ddi naraus diaici), est a nai chi funt giai beciteddus (fadendi su contu de s'edadi de is atrus giogadoris) chi, tocat a ddu aciungi, tocat a ddu nai, funt sighendi a fai una cantidadi manna de gol. Po cumprendi mellus su chi seu narendi, podeus pentzai chi, in s'ùrtima bessida, cussa de domìnigu passau, est craru, ant fatu gol Christian Cacciuto, nasciu in su milli e noicentus otantatres (duncas tenit trintanoi annus fatus), impari a is de su Città di Selargius, chi est sa scuadra de Ceraxius; Nieddu, e nd'eus giai chistionau, e puru un antru giogadori tra is prus fortis chi ddoi funt in dì de oi in Sardìnnia, seus chistionendi de Gianluca Siazzu, chi tenit calincuna cosa cumenti a corantaseti annus (chi po unu giogadori, ddu cumprendeis beni, a solus, no funt pagus de seguru). Duncas, po Nativi, est unu problema mannu meda, po su benidori de su càlciu in Sardinnia, su fatu chi no nci siant giogadoris giòvunus chi ndi funt benendi a pillu. Duncas no apu potziu fai atru chi domandai a Nieddu ita ndi pentzat de custa cosa, e sa respusta chi m'at donau est stètia toga meda, aici mi parit, a su mancu: «M'agatu de acòrdiu in totu e po totu cun cussu chi at nau Nativi: fortzis is piciocheddus de oi (diaici ddus at zerriaus) no tenint sa pròpria passioni chi nc'eus postu nosu e chi ancora nci poneus nosu, chi seus is becieddus de su mundu de sa bòcia in Sardìnnia; fortzis is giòvunus tenint una biga de cosas in conca, una biga de modus po si podi spreviai, partendi de sa televisioni, po nd'arremonai una, fintzas a totus is atrus gioghiteddus e is atras fainas modernas, e duncas, no nc'est de si spantai prus de tanti chi su sport no est prus sa chistioni de importu prus mannu in sa vida de unu piciocu. Candu festus piticheddus nosu, chistionu, est craru, de is chi tenint s'edadi cosa mia, tenestus feti sa bòcia po nci passai su tempus, candu andat beni, e nudda de atru. Est berus, in dì de oi funt gioghendi una biga manna de giogadoris chi tenint, mancai, prus de trintacincu annus, e ancora arrannescint a agatai su gol e a fai binci is partidas a is scuadras cosa insoru. Is piciocheddus prus giòvunus, invecias, innoi funt? Ita fini ant fatu? A ita funt pentzeni? Est craru chi nc'est unu problema: is giòvunus s'iant a depi fai calincuna domanda, issus etotu, est craru, po circai de cumprendi mellus is cosas chi no torrant». Peròu depeus circai de no essi tropu severus, cumenti si narat: calincunu piciocu, giòvunu e forti, po fortuna dònnia tanti s'agatat. «Su primu nomini chi mi benit in conca est cussu de Nicola Mereu, chi est unu piciocheddu de bintunu annus chi ndi lompit de Biddamanna Strisàili, seus de sa pròpriu bidda duncas; deu creu chi tengiat totus is possibbilidadis de ndi pesai una carriera cumenti a sa mia, antzis, a ddu nai mellus, podit fai de prus puru, chi ndi tenit sa gana e sa fortuna. Est forti, nc'apu giogau impari candu fia in sa scuadra de su Murera e ddi apu biu fai giogadas a foras de conca. Cust'annu est acapiau a is de su Cos – Sarrabus Ollasta, ma apu scipiu chi s'est ingotu a su genugu, s'est strupiau pròpriu su mesi passau e isperu, po issu, chi potzat torrai in campu allestru, e prus forti de su chi fiat giai». Nieddu serrat sa chistioni cun unu cunsillu po totus is giogadoris prus giòvunus: «Po su chi mi pertocat, circu sèmpiri de imperai calincuna cosa de nou, dònnia dì; duncas circu de ndi furai calincuna cosa a totus is allenadoris chi mi sighint, e nd'apu giai atobiau una bella pariga, si cumprendit beni, in binticincu annus chi apu fatu in su mundu de sa bòcia. Unu giogadori no dda acabbat mai de mellorai, de cresci; no est mai tropu tradu, duncas. In su benidori, tra is atras cosas, m'iat a praxi a fai s'allenadori, est a nai a sighiri una scuadra, mancai incumentzendi de cussas de is pipius». Serraus sa chistioni, po custa cida puru, cun is fueddus, torra, de Carlo Nativi, chi apitzus de sa chistioni, est stètiu craru: «Is piciosus prus giòvunus trigant meda a ndi bessiri a pillu, aintru de is scuadras e de is rosas: chi fessit po mei, ia a torrai a chistionai de sa regula chi pertocat is fuori-quota (est a nai is piciocheddus chi tenint prus pagu de dexiotu annus). In dì de oi una scuadra tenit s'obbrigu (ballit po is campionaus de sa Primu Categoria, de sa Promotzione, de s'Ecellenza e puru po su de sa Sèrie D) de fai cabai in campu, de su primu minudu, una pariga de giogadoris piticus, ddi nau diaici, ma fortzis iat a essi mellus chi is assòtzius ndi fadessint artziai in sa primu scuadra (sa scuadra de is mannus, duncas), dònnia dònnia annu, cincu o ses piciocheddus chi nd'arribbant de sa pipiniera cosa insoru e, apustis, is prus fortis mancai iant a podi giogai, ma feti candu funt diaderus prontus, poita in dì de oi arriscas feti de abruxai is giogadoris prus piticheddus, poita mancai ddus faint giogai in una zona de su campu innoi no funt bonus, feti poita isperant, mancai, chi no fetzant tropu dannus».
Attività realizzata col contributo della Regione Sardegna. IMPRENTAS 2021-2022. LR 22/2018 art. 22


text:
Adelhaidis de Austria
Adelhaidis Austriae (nata Adelhaidis Francisca Maria Rainera Elisabeth Clotilde die 3 Iunii 1822 Mediolani – mortua post partum sexti filii die 20 Ianuarii 1855 Taurini), Raineri Iosephi, regis vicarii Langobardiae et Venetiae et principissae Elisabeth de Sabaudia-Carignano filia, fuit regina Sardiniae ab anno 1848 usque ad mortem, quia die 12 Aprilis 1842 consobrino suo tunc principi Victorio Emmanueli II nupsit, qui Sardiniae rex ab anno 1848 usque ad annum 1861, cum Italiae rex factus est, fuit.


text:
DJ Unkut cun su Vestax VCI-400
Eus scritu giai apitzus de-i custa impunna de is grandu firmas a nci ponni in su mercau de is ainas po digei controlladoris MIDI e consolle sèmpiri prus pibincosas e, craramenti, comenti est pretzisu in custu tretu modernu de marketing bia internet, bireus sciorus stravanaus fatus de digei potentis (sa Reloop cun Dj Angelo, po nai). Eriseru sa firma giaponesa Vestax at pubrucau unu scioru stravanau de Dj Unkut, campioni DMC tedescu (ma turcu de sangunau!) imperendi su controlladori MIDI nou VCI-400. Totu bellu, potenti, lestru, lìmpiu e tènnicu comenti si spetat a una bella... pubricidadi! Su parrimentu miu est chi custas ainas funt bellixeddas meda ca tenint unu muntoni de funtzionis e funt tragaditzas perou, chi seus chistionendi de "digei", ddas depeus biri comenti a scèberus a is pratus. Controlladoris MIDI po is efetus e totu is àteras cosas nci-nd'at àterus prus baratus! S'apoddu innoi asuta su chi emu scritu in su mesi de Donniassantu de su 2011 e chi sigu a pensai:
"... funt circhendi a fai issus su mercau, sciendi chi is ligidoris CD ant a bendi sèmpiri de a mancu ca su CD est morendi-sì comenti a formau lassendi totu su logu a is formaus digitalis (.mp3, .ogg, .vor, .wav, .aif) e duncas a is consolles USB e a is DVS cuntrullaus cun is pratus puru. Insaras funt circhendi a proponni una spècia de consolle analògica/digitali cun is pratus e un'aina ùnica po mixer e controlladoris, in prus chi unu computer chi at a serbiri amarolla."
Image-Line fait bessiri DECKADANCE 1.9.3
Sa Image-Line, firma de programas àudio nàscia in su 1994 in Bèlgiu, connota meda po airi imbentau a Fruityloops (chi imoi ddi narant FL STUDIO po un'abètiu apitzus de su nòmini), est a nai unu programa de produsidura àudio (sceti po PC!) chi iat fatu una mesu rivolutzioni cun su sistema suu de programatzioni "a passus" (bonu meda po is arratantinas) e de "piano-roll", in prus chi sa facildadi de umperamentu de su mixer, at fatu bessiri in su mesi passau de Austu sa versioni noa de Deckadance (sa 1.9.3).
Custu programa est su DVS insoru, est a nai unu "sistema de discu digitali" e si-nci ponit aìnturu de su mercau po is digeis a circai a fai sa cuncorrèntzia a Serato, Traktor, Mixvibes Cross, ecc.. Apu scarrigau sa demo, puru chi emu giai umperau a una versioni bècia, e calincuna cosa fait a dda nai.
Est unu programa bonu meda po unas cantu de arraxonis:
- sa bisura est incurada meda e si cumprendit luegus aundi funt is cumandus e a ita serbint;
- funtzionat a solu e comenti a VSTi aìnturu de un'àteru programa chi arrimat a is VSTi;
- podit arrimai a VSTi, a tipu efetus e sintetizadoris;
- podit essi controllau umperendi a agiumai totus is controlladoris MIDI e is discus/cd de controllu (puru cussu de sa Wii e s'iCon i-DJ);
- is controllus MIDI funt fàcilis meda a mapai;
- est "abertu", est a nai ca no ddi serbit una scheda specìfica po funtzionai (comenti a Serato, tanti po nai) ma abastat una scheda bona chi tengat is IN/OUT chi serbint;
- est siat po PC chi po MAC;
- portat unu campionadori bellixeddu meda, chi fait a ddu ponni a pari cun sa lestresa de sa tràcia chi est sonendi;
- est s'ùnicu programa chi portat su Relooper, unu cumandu potenti chi pirmit de traballai apitzus de su loop chi est sonendi, faendi, in su mentris, arrangiamentus e efetus.
Su controllu cun discu/cd est bonu, no s'intendit latèntzia, perou cussu est liau a sa scheda chi s'umperat. Abarrat sa duda apitzus de sa firmesa (po esèmpru apustis de oras chi est traballendi) e sa compatibilidadi cun totu is controlladoris chi funt certificaus. At a essi bellu a ddu provai beni a-i custu programa chi, a sa fini, no est nimancu caru meda:
130.83 € po sa Club Edution (chi arrimat a su controllu cun discu/cd)
72.36 € po sa House Edition (no arrimat a su controllu cun discu/cd)
Lèssicu 1.3
A PASSUS: pari-pari de s'ingresu "step programming" chi est su sistema nàsciu po programai, solitamenti imperendi a unu teclau a 16 passus (comenti a giru prenu de 4/4), màchinas de arratantinas e, prus a trigadiu, umperau meda in dònnia spècia de màchina de mùsica eletrònica e programas de produsidura àudio.
(sa) BISURA: est comenti est cuncordau e si presentat unu programa. Difatis dònnia "software" portat coloris, partziduras de cumandus, fentanas, ecc. diferentis de is àterus, chi conditzionant (a sa mellus o a sa peus manera) s'umperamentu e, duncas, su funtzionamentu. In italianu ddi narant "interfaccia", in ingresu "interface".
(sa) LATÈNTZIA: est cantu meda nci ponni unu programa o una màchina a arrespundi a unu cumandu. Chi, po nai, seus umperendi a unu teclau MIDI po sonai unu sintetizadori VSTi, prus arta at a essi sa latèntzia e prus a trigadiu eus a intendi a su sonu candu sonaus, strobendi meda a su sonadori. Sa matessi cosa, po torrai a su mundu de su digei, cun su DVS: prus bàscia, duncas, at a essi sa latèntzia e mellus eus a intendi s'arrespusta de su programa.
Korg Zero 4 – mixer controlladori FW/MIDI
De pagu diis apu comporau unu mixer nou, su “Korg Zero 4”. Est stravanau diaderus custu ordìngiu, no sceti poita ca tenit 4 canalis de sonu donniunu cun is efetus dedicaus e 11 genias de giustificadoris de sonu (de cussu cràssicu a cussu chi donat ènfasi meda, finsas a su chi segat is frecuèntzias opuru ddas assòlat) ma, pruschetotu, poita ca portat aìnturu una scheda Firewire chi fait a dda collegai a sa computera po arregistrai e/o ndi pigai su sonu de is progràmas (4 IN/OUT) e po ndi trasmìtiri is datus MIDI movendi is manaxilis e is curreus. Cosa meda de imperai, duncas, e s'arriscu de tènniri trumbullu sonendi! Insaras sa Korg at fatu una cosa sèria e at postu duas genias de luxis: colori de aràngiu chi eus sceberau (a manaxili specìficu) chi su canali est funtzionendi comenti a Àudio e birdi chi su canali est comenti a Midi, opuru birdi e aràngiu impari chi boleus Midi+Àudio! Craramenti eus a imperai sèmpiri is matessi manaxilis chi, a segunda de su chi eus sceberau, ant a serbiri po cambiai su giustificadori, s'efetu o su Midi assinnau. Sa cosa mi praxit meda meda meda poita ca, candu apu a dèpiri sonai, totu at a èssiri “in su mixer”: controlladori Midi, mixer, scheda de àudio e efetus puru! Est a nai pagu gavetus e pagu cosa de mi tragai dònnia borta chi apu a dèpiri fàiri unu cuncertu. Po contras, chi su mixer ditzidit de no funtzionai no fait a sonai e duncas tocat a èssiri sèmpiri atentus imperendi-ddu e impostendi-ddu. Su mixer tenit unu campionadori piticu puru, su conta-bàtidus e is efetus apitzus de su Master e s'intrada po su micròfunu e po sa ghitarra. Totu su chi serbit po ddu imperai comenti a mixer de stùdiu puru e no sceti comenti a aina de digei. Ddu seu provendi a pagu a pagu e siguramenti apu a tènniri cosa noa de nci scriri asuba. Po imoi potzu nau sceti ca est bellu, totu colorau e prenu de luxis...e chi sonat beni diaderus!
Custa borta puru depu torrai gràtzias a Ivo Murgia e a Veronica Atzei.
Lèssicu 0.1
(su) MIXER: de s'ingresu “mixer”, chi ndi benit de su verbu “to mix”, est a nai “amisturai”. In italianu puru ddi narant “mixer”, ca “miscelatore” o, peus, "tavola di mixing" sonat mali e no si cumprendit luegus de ita seus chistionendi e “amisturadori (de sonus)" iat a èssiri lègiu a su pròpiu. Imbecis chi naraus mixer scieus chi seus chistionendi de un'aina po amisturai mitzas àudio opuru vìdeo, o totu e duas impari. Duncas, cun custu fueddu, no faeus passàgius de tradusidura ING-ITA-SAR, ma ING-SAR inderetura e abarrat “MIXER”.In tedescu ddi nàrant “MISCHPULTE" e in frantzesu “TABLE DE MIXAGE".
(su) CURREU: de su cadelanu "curreu", chi est "correo" in spanniolu. In italianu ddi nàrant "cursore" ma "slider" puru, est a nai pari-pari che a s'ingresu. Sigomenti ca teneus giai su fueddu, puru chi est unu cadelanismu, imperaus cussu.
(su) MANAXILI [o manixili]: in ingresu ddi nàrant "knob" e in italianu "manòpola" (comenti a su cad. sp. "manopla"). No sciu chi est liau a su verbu "manigiai", de su sp. "manejar" (in it. "maneggiare), perou su sinnificau parrit su matessi.


text:
Club Atlético Peñarol
Artìculu in LSC
Su Club Atlético Peñarol est una istitutzione isportiva de Uruguay, assetiada in sa tzitade de Montevideo. Est istadu fundadu su 28 de cabudanni de 1891 suta sa denominatzione de Central Uruguay Railway Cricket Club o connòschidu puru comente CURCC. Su nùmene Peñarol derivat dae sa tzitade italiana de Pinerolo in sa regione de Piemonte.
Dae su comintzu, sos colores chi ant identificadu su club sunt su grogu e su nieddu, leados dae sa Locomotiva Rocket e rapresentativos de su grèmiu ferroviàriu pro su prus. Mancari chi su club possèdet un istàdiu pròpiu, chin una capatzidade pro 12 000 ispetadores, su matessi no est abilitadu dae sa Intendencia de Montevideo pro resones de seguràntzia, pro nche disputare partidas de Primera División; in prus sa tifoseia peñarolesa propassat ampramente custu numeru. Pro custa resone, Peñarol dae medas deghes de annos giogat de locale in su Centenario (de propiedade comunale), assetiadu in su Parque Batlle e cun una capatzidade de 65 235 ispetadores. A longu a longu de s'istòria sua s'est ispainadu in diversos isportes, distinghende·si in su basket e su tziclismu. Cun totu de custu fatu, s'atividade printzipale sua est istada casi esclusivamente su fubalu, isport pro chi at otentu apru reconoschimentu. Peñarol est su club chi at binchìdu prus campionados professionales in Uruguay, cun 37 torneos. In prus, cunsiderende sos torneos otèntos dae su CURCC, est su chi prus at conchistadu campionados in s'istòria de su giogu de sa bòcia uruguayanu, summende s'epoca amatoriale e sa professionale, cun 46 títulos. Annotamala, Peñarol s'est cunsagradu campione de su Campionadu uruguajanu de sa Federación Uruguaya de Football in su 1924 e de sa Copa del Consejo Provisorio in su 1926, duncas su club tènet 48 títulos de campione uruguajanu. A livellu internatzionale, est su de tres clubes chi in prus ocasiones si sunt agiuigados sa Copa Libertadores, 5 bortas, e su primu a otènnere pro sa de tres bortas sa comomai ispèrdida Copa Intercontinentale, primadu chi tènnet cun àteros bator clubes. In su cabudanni de su 2009 est istadu declaradu su Mègius Club de su de 20 sèculos de Sudamérica dae sa Federatzione Internatzionale de Istòria e Istadística de Fubalu (IFFHS). Peñarol, cun 531,00 puntos, at superadu a Independiente de Argentina (426,50) e a Nacional (414,00).


text:
Medea; Médée; Medea (1969ko filma); Meдeя; Medea; Medea; Medea; Medea; مدهآ; Meдeя (филM); Medea; Medea; 王女メディア (映画); Meдeя (фiлbM, 1969); Medea; ميديا; Medea; פייר פאולו פזוליני; Medea; Medeia; Medea; მედეა (1969 წლის ფილმი); 메데아; Medea; ميديا; Médea; Medea; película de 1969 dirigida por Pier Paolo Pasolini; pinicla de 1969 dirigía por Pier Paolo Pasolini; 1969-ben készült színes, olasz–francia–nyugatnémet filmdráma; 1969. aasta film, lavastanud Pier Paolo Pasolini; película de 1969 dirixida por Pier Paolo Pasolini; pel·lícula de 1969 dirigida per Pier Paolo Pasolini; Film von Pier Paolo Pasolini (1969); filme de 1969 dirigido por Pier Paolo Pasolini; film; فیلمی از پیر پائولو پازولینی; film út 1969 fan Pier Paolo Pasolini; film din 1969 regizat de Pier Paolo Pasolini; film från 1969 regisserad av Pier Paolo Pasolini; cinta de 1969 dirichita por Pier Paolo Pasolini; סרט משנת 1969; film uit 1969; film del 1969 diretto da Pier Paolo Pasolini; филbM Пbepa Пaoлo ПaзoлиHи 1969 roдa; 1969 film by Pier Paolo Pasolini; filme de 1969 dirigit per Pier Paolo Pasolini; filme de 1969 dirixido por Pier Paolo Pasolini; فيلم أُصدر سنة 1969، من إخراج بيير باولو بازوليني; فيلم 1969; film italien de Pier Paolo Pasolini, sorti en 1969; مده ا; مده آ; Medee; ميديا (فيلم ١٩٦٩)
Français : Médée (film)
·
File nella categoria "Medea (film)"
Questa categoria contiene 7 file, indicati di seguito, su un totale di 7.